title: হরীন্দ্রনাথ চট্টোপাধ্যায়

text: বোম্বাইতে থাকাকালীন চিত্রপরিচালক হৃষিকেশ মুখোপাধ্যায়ের সাথে ঘনিষ্ঠতা জন্মে। তার বহু ছবিতে অভিনয় করেছেন হরীন্দ্রনাথ। হরীন্দ্রনাথ অভিনীত হিন্দি ছবিগুলি হলো "আশীর্বাদ", "সাহেব বিবি অউর গুলাম", "রাত অউর দিন", "তেরে ঘর কে সামনে", "চল মুরারী হিরো বননে", "বাবুর্চি", "গৃহপ্রবেশ" ইত্যাদি। আজাদ নামে একটি ছবির প্রযোজনাও করেন তিনি। সত্যজিৎ রায়ের পরিচালনায় গুপী গাইন বাঘা বাইন, সীমাবদ্ধ, সোনার কেল্লায় অভিনয় করেছেন। শেষোক্ত ছবিতে সিধু জ্যাঠার চরিত্রে বাঙালির কাছে তিনি বহুল পরিচিত।


title: হারাধন বন্দ্যোপাধ্যায়

text: প্রথম অভিনয় ১৯৪৮ সালে অতনু বন্দ্যোপাধ্যায়ের "দেবদূত" ছবিতে৷ অভিনয় করেছেন হিন্দি সিনেমাতেও। সত্যজিত্ রায়ের, কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে।৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর।


title: আরশিনগর (চলচ্চিত্র)

text: আরশিনগর অপর্ণা সেন পরিচালিত ভারতীয় বাংলা একটি চলচ্চিত্র। এ ছবিতে অভিনয় করেছেন দেব ঋত্বিকা সেন যীশু সেনগুপ্ত সহ আরো অনেকে।। এই ছবিটি উইলিয়াম শেকসপিয়র এর রোমিও অ্যান্ড জুলিয়েট এর অণুকরনে করা হয়েছে।দিব্যজ্যোতি মিশ্র


title: যারা ছি যিন্দেগি

text: যারা ছি যিন্দেগি হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি রচনা ও পরিচালনা করেন কে. বলচন্দ। এই চলচ্চিত্রে তামিল চলচ্চিত্র শিল্পের খ্যাতনামা অভিনেতা কামাল হাসান অভিনয় করেন এবং তার সঙ্গে ছিলেন অনিতা রাজ, নিলু ফুলে, মাঝহার খান, অর্জুন চক্রবর্তী এবং করণ রাজদান। এই চলচ্চিত্রটি আসলে বলচন্দেরই ১৯৮০ সালের তামিল ভাষার চলচ্চিত্র "ভারুমায়িন নিরাম ছিভাপ্পু" এর অনুকরণ, "ভারুমায়িন নিরাম ছিভাপ্পু"তেও কামাল হাসান ছিলেন তবে ওখানে তার বান্ধবীর চরিত্রে শ্রীদেবী অভিনয় করেছিলেন। "যারা ছি যিন্দেগি"র সংলাপ গুলজার লিখেছিলেন।


title: রিছা পল্লদ

text:
তার অভিনিত তেলুগুত ছবি নুভ কাভালি (২০০০), এর জন্য তিনি পুরস্কার পান। । যশরাজ ফিল্মস 'নীল' নিক্কি (২০০৫) এ তাঁর সবচেয়ে উল্লেখযোগ্য ছবি, তিনি কয়েকটি কম বাজেটে হিন্দি চলচ্চিত্রে অভিনয় করেছেন। তামিল চলচ্চিত্রে তার ভূমিকা শাহজাহান (২০০১) এবং উক্কুম এনাকুম (২০০৬) উল্লেখযোগ্য। তিনি কন্নড় এবং মালেয়ালম ভাষা চলচ্চিত্রেও অভিনয় করেছেন।রিছা, লামে (১৯৯১) এবং তারপর পারডেস (১৯৯৭) ছবিতে শিশু শিল্পী হিসেবে চলচ্চিত্রে অভিনয় শুরু করেন। তিনি ১৬ বছর বয়সে মডেলিং শুরু করেন, পাঁচশোর বেশি বাণিজ্যিক মিউজিক ভিডিওতে অভিনয় করেন। ফাল্গুনী পাঠকের মিউজিক ভিডিও "আগ পিয়া কে আনে লাগে" এবং "পিয়া সে মিল কে আয়ে নাইন"১ তে তিনি অভিনয় করেন।
তিওয়ারির বিপরীতে তেলেগু চলচ্চিত্র, নুভ কাভালির (২000), তার প্রথম ছবি ২। কলেজে দুটি শৈশব বন্ধু মধ্যে ভালবাসা সুন্দর ভাবে চিত্রায়িত হয়েছে।ছবিটি একটি বড় বাণিজ্যিক সাফল্য পেয়ে যায় এবং রিছা সমালোচকদের অনেক ভাল মন্তব্য পেয়ে যান। উপরন্তু ভূমিকা রিচারার জন্য ফিল্মফেয়ার শ্রেষ্ঠ তেলুগু অভিনেত্রীর পুরস্কার (২০০০) তার হাতে উঠে।৩, ৪


title: একাত্তরের যীশু

text: একাত্তরের যীশু ১৯৯৩ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক একটি বাংলাদেশী চলচ্চিত্র। লেখক শাহরিয়ার কবির-এর লেখা "একাত্তরের যীশু" (উপন্যাস) অবলম্বনে ছবিটি পরিচালনা করেছেন নাসির উদ্দিন ইউসুফ। ছবির প্রধান প্রধান চরিত্রগুলোতে অভিনয় করেছেন পীযূষ বন্দ্যোপাধ্যায়, হুমায়ুন ফরীদি, জহির উদ্দিন পিয়াল, আবুল খায়ের, আনওয়ার ফারুক, কামাল বায়েজীদ ও শহীদুজ্জামান সেলিম। এছাড়াও বিভিন্ন চরিত্রে অভিনয় করেছেন ইব্রাহিম বিদ্যুৎ, শতদল বড়ুয়া বিলু, সাইফুদ্দিন আহমেদ দুলাল, ফারুক আহমেদ, ইউসুফ খসরু, দেলোয়ার হোসেনসহ আরও অনেকে।


title: পাহাড়ী সান্যাল

text: ১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে "আসামী হাজির" নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৫০ টি ছবিতে অভিনয় করেছেন পাহাড়ী সান্যাল।


title: যীশু সেনগুপ্ত

text: যীশু সেনগুপ্ত যীশু নামে অধিক পরিচিত, একজন জনপ্রিয় বাংলা চলচ্চিত্র অভিনেতা। যদিও, তার আসল নাম বিশ্বরুপ সেনগুপ্ত, তার ডাক নাম যীশু নামেই অধিক পরিচিত। তার বাবা উজ্জ্বল সেনগুপ্ত, যিনিও একজন বাংলা চলচ্চিত্র অভিনেতা। তার মা মুক্তা সেনগুপ্ত, একজন বিবাহ উৎসব পরিকল্পনাকারী।। যীশুর একজন বড় বোন আছে, শতরুপা (রায়) সেনগুপ্ত, যিনি অনিন্দ্য বোস, যিনি বাংলা ব্যান্ড, সাহার এর প্রধান কন্ঠশিল্পী, এর প্রাক্তন স্ত্রী (বর্তমানে তালাকপ্রাপ্ত)। যীশু প্রধানত একজন ক্রিকেটার, যিনি কিছু সাব জুনিয়র খেলায় বাংলার প্রতিনিধিত্ব করতেন। কিন্তু তিনি বাংলা চলচ্চিত্র শিল্পে তার ক্যারিয়ার গড়তে অনেক আগ্রহী ছিলেন। তিনি প্রথম অভিনয়ের সুযোগ পান, বাংলা মেগা সিরিয়াল মহাপ্রভু তে, প্রধান অভিনেতা চৈতন্য মহাপ্রভু’র চরিত্রে তিনি অভিনয় করেন। তিনি সমসাময়িক বাংলা টেলিভিশনে একজন জনপ্রিয় ব্যক্তিত্ব। সম্প্রতি (জুন ২০১১) তিনি বাংলা টেলিভিশনে পুনরাগমন করেন, অপরাজিত মেগা সিরিয়ালে অভিনয়ের মাধ্যমে। এই মেগা সিরিয়ালের প্রযোজনা করে তার নিজের প্রতিষ্ঠান, ব্লু ওয়াটার পিকচারস। এইটি সম্ভবত সর্বপ্রথম মেগা সিরিয়াল যেখানে একজন পুরুষের জীবন কাহিনী ভিত্তি করে নির্মিত।


title: ক্রিস্ট ওয়ালটন

text: ক্রিস্ট রূথ্ ওয়ালটন (জন্ম ১৯৫৫): ৩৬.৭ বিলিয়ন মার্কিন ডলারের মালিক এক সন্তানের জননী ৫৯ বছর বয়সী ক্রিস্ট ওয়াল্টন। তিনি এখন বিশ্বের সবচেয়ে ধনী নারী। ২০০৫ সালে বিমান দুর্ঘটনায় মার্কিন চেইন স্টোর জায়েন্ট ওয়াল-মার্ট কর্পোরেশনের প্রতিষ্ঠাতা স্যাম ওয়ালটনের ছেলে জন টি. ওয়াল্টন মারা গেলে তাঁর স্ত্রী ক্রিস্ট ওয়াল্টন ১৫.৭ বিলিয়ন মার্কিন ডলারের মালিক হন। ছেলে লুকাস ওয়াল্টনকে নিয়ে তিনি যুক্তরাষ্ট্রের ওয়াইওমিং অঙ্গরাজ্যে বসবাস করেন । ১৯৫৫ সালে জন্ম নেওয়া ক্রিস্ট ওয়াল্টনের আয়ের উৎস বিশ্বের সবচেয়ে বড় চেইন স্টোর ওয়াল-মার্ট ও ফার্স্ট সোলার কোম্পানি। বর্তমানে ওয়াল-মার্টের রয়েছে ১১,০০০টি স্টোরে রয়েছে ২.২ বিলিয়ন কর্মচারী। গত বছর বিশ্বজুড়ে ওয়াল-মার্টের বিক্রির পরিমণ ছিল ৪৭০ বিলিয়ন মার্কিন ডলার; সেখান থেকে ট্যাক্সবাদ দিয়ে ক্রিস্ট ওয়াল্টনের আয় হয় ৬৪০ মিলিয়ন মার্কিন ডলার। দাতব্য কর্মকান্ডে ক্রিস্ট ওয়াল্টন যথেষ্ট সুনাম রয়েছে। কয়েক বিলিয়ন মার্কিন ডলার তিনি সহায়তা করেছেন মানব কল্যানে। বর্তমানে তিনি বেশকিছু সামাজিক ও অলাভজনক প্রতিষ্ঠানের নেতৃত্ব ও তহাবিল গঠনে সতেষ্ট ভূমিকা পালন করে থাকেন।


title: পিংক ফ্লয়েড

text: পিংক ফ্লয়েড সর্বকালের সর্বাধিক বাণিজ্যিকভাবে সফল এবং প্রভাবশালী রক ব্যান্ডগুলির একটি। বিশ্বব্যাপী তাদের প্রায় ২৫ কোটি রেকর্ডের অধিক বিক্রি হয়েছে, যার মধ্যে ৭.৫ কোটি প্রত্যায়িত একক কেবল যুক্তরাষ্ট্রে, এবং ১৯৯৩ সাল পর্যন্ত যুক্তরাষ্ট্রে ৩ কোটি ৭৯ লক্ষ অ্যালবাম বিক্রি হয়েছে। "সানডে টাইমস ধনী তালিকা", সঙ্গীত মিলিয়নেয়ার ২০১৩ (ইউকে), তালিকায় রজার ওয়াটার্সকে আনুমানিক £১৫০ মিলিয়নের (১৫ কোটি) হিসেবে ১২তম, ডেভিড গিলমোরকে £৮৫ মিলিয়নের (৮.৫ কোটি) হিসেবে ২৭তম, এবং নিক মেইসনকে £৫০ মিলিয়নের (৫ কোটি) হিসেবে ৩৭তম স্থানে অর্ন্তভুক্ত করেছে।


title: ওয়ারেন বাফেট

text: ২০০৬ সালে বাফেটের বার্ষিক বেতন ছিল ১০০০০০ ডলার, যা বার্কশায়ার হ্যাথাওয়ের সমকক্ষ অন্যান্য কোম্পানির সিনিয়র নির্বাহীর বেতনের চেয়ে কম। ২০০৭ ও ২০০৮ সালে তিনি মোট ১৭৫০০০ ডলার বেতন পান; এর মধ্যে মূল বেতন ছিল মাত্র ১০০০০০ ডলার। ১৯৫৮ সালে বাফেট যে বাড়িটি কিনেছিলেন, এখনো তিনি ওমাহার সেই বাড়িতেই বাস করেন। এর বর্তমান মূল্য ৭০০০০০ ডলার, যদিও সেসময়ে তিনি ৩১৫০০ ডলারে বাড়িটি কিনেছিলেন। ১৯৮৯ সালে বাফেট ব্যক্তিগত জেট বিমান ক্রয়ে প্রায় ৬.৭ মিলিয়ন ডলার ব্যয় করেছিলেন। তিনি এর নাম দিয়েছিলেন 'ইন ডিফেন্সিবল্'। এটি ছিল তাঁর অন্যান্য সময়ের মানসিকতার চেয়ে সম্পূর্ণ ভিন্ন এক পদক্ষেপ; তিনি সবসময়ই বড় বড় কোম্পানির প্রধান নির্বাহীদের ব্যয়বহুল খরচের প্রতি নিন্দা জানাতেন এবং নিজেও অধিকাংশ সময় গণপরিবহণ ব্যবহার করতেন।


title: ওয়ান বেল্ট, ওয়ান রোড

text: ২০১৫ সালের ২৯ জুন বেইজিং এ এশিয়ান ইনফ্রাস্ট্রাকচার ইনভেস্টমেন্ট ব্যাংক এর চুক্তির প্রবন্ধ, আইনি কাঠামো স্বাক্ষরিত হয়। প্রস্তাবিত বহুপাক্ষিক ব্যাংকের ১০০ বিলিয়ন মার্কিন ডলার মূলধন রয়েছে, যার ৭৫ শতাংশ এশীয় ও ওসেনিয়ান দেশ থেকে আসবে। চীন একক বৃহত্তম অংশীদার হবে, তাদের ভোটের অধিকার ২৬ শতাংশ অধিষ্ঠিত থাকবে। ব্যাংকটি বছরের শেষ নাগাদ অপারেশন শুরু করার পরিকল্পনা করছে।


title: গার্ল ইন মিরর

text: ২০০৯ সালে এই চিত্রকলার একটি সংস্করণ অনুমতি ছাড়া বিক্রয় করার কারণে একটি আইনি বিতর্ক দেখা দেয়। এই কাজের আরেকটি সংস্করণ ক্রিস্টির (নিউ ইয়র্ক, রকফেলার প্লাজা) পোস্ট যুদ্ধের নিলামে বিক্রি হয়েছিল এবং একই সন্ধায় ১০ই নভেম্বর, ২০১০ সালে এটি $৪৮,৯৮,৫০০ (প্রিমিয়াম) বিক্রি হয়, যদিও এটি শুধুমাত্র $ ৩-৪ মিলিয়নের মধ্যে বিক্রি করার আশা করেছিল। অধিকাংশের মতে, "আয়নার মধ্যে মেয়ের" আটটি সংস্করণ রয়েছে। যাইহোক, রয় লিকতেনস্তাইন ফাউন্ডেশনের ক্লেয়ার বেল বলেন যে, "লিও কাস্টেলি গ্যালারি পরিসংখ্যার রেকর্ড অনুযায়ী ১৯৬০ সালে যেখানে লিকতেনস্তাইন দেখিয়েছেন সেখানে বলা হয়েছে যে, এই কাজের ১০টি সংস্করণ থাকতে পারে, তাদের মধ্যে কিছু মূল প্রমাণাদি রয়েছে।" একটি সংস্করণ ২০০৮ সালে নিউ ইয়র্কে গাগোসিয়ান গ্যালারিতে প্রদর্শিত হয়। এই কাজের পূর্ববর্তী তিনটি নিলামে যথাক্রমে বিক্রয় হয়েছিল: ৫ই মে, ১৯৮৬ সালে সাদ্যবেইস নিউ ইয়র্কে $১,০০,০০০ ইউএসডি (হাম্মার), ৪ই মে, ১৯৮৭ সালে সাদ্যবেইস নিউ ইয়র্কে $১,৫০,০০০ ইউএসডি (হাম্মার), এবং ১৫ই মে, ২০০৭ সালে সাদ্যবেইস নিউ ইয়র্কে $৩৬,০০,০০০ ইউএসডি (হাম্মার)/$৪০,৭২,০০০ (প্রিমিয়াম)।


title: এলটন জন

text:
২০০৯ সালের এপ্রিল মাসে দ্য সানডে টাইমস ধনীদের তালিকা শীর্ষক জরীপে এলটন জনের সম্পদ বিবরণী প্রকাশ করে। এতে তিনি ব্রিটেনের ৩২২তম শীর্ষ ধনী ব্যক্তি হিসেবে ১৭৫ মিলিয়ন পাউন্ডের (২৬৫ মিলিয়ন ডলার) মালিক হিসেবে পরিচিতি পান।
১৯৭৬ সালে রোলিং স্টোনের সাথে সাক্ষাৎকারে তিনি স্ত্রী-পুরুষ উভয়ের সম্বন্ধে একান্ত আলোচনা করেন। তার বিশ্বাস যে, প্রতিটি মানুষই দ্বৈতসত্ত্বার অধিকারী এবং তার প্রথম যৌন অভিজ্ঞতা ঘটে একান্ত সচিব লিন্ডা উড্রো নামক এক রমণীর সাথে যে তাকে প্রস্তাব দেয়। তার সম্বন্ধে জন "সামওয়ান সেভড মাই লাইফ টুনাইট" শিরোনামের গানে উল্লেখ করেছেন।
পরবর্তীতে জার্মানীর রেকর্ডিং ইঞ্জিনিয়ার রেনেট ব্লাউয়েলকে অস্ট্রেলিয়ার সিডনীতে ১৯৮৪ সালের ১৪ ফেব্রুয়ারী ভ্যালেন্টাইন'স ডে-তে বিয়ে করেন এলটন জন। চার বছর পর ১৯৮৮ সালে তাদের বিবাহ-বিচ্ছেদ ঘটে। তিনি ম্যাগাজিনকে দেওয়া সাক্ষাৎকারে বলেন, " তিনি সমকামী হিসেবেই স্বাচ্ছন্দ্যবোধ করেন"। ১৯৯৩ সালে তিনি প্রাক্তন উপদেষ্টা নির্বাহী ও কানাডার বর্তমান চিত্র পরিচালক ডেভিড ফার্নিশের সাথে সম্পর্কে জড়ান। ২০০৫ সালের ২১ ডিসেম্বর (এইদিনে বেসামরিক সম্পর্ক বলবৎ করা হয়), এলিটসন এবং ফার্নিশ যুক্তরাজ্যে প্রথম কাপল (দম্পতি) হিসেবে বেসামরিক পার্টনারশিপ গঠন করেন, যা উইন্ডসোর গুইল্ডহলে অনুষ্ঠিত হয়েছিল। ২০১৪ সালের মার্চে ইংল্যান্ডে সমকামী বিবাহ বৈধ করায়, ২০১৪ সালের ২১ ডিসেম্বর তারা তাদের নবম সিভিল পার্টনারশিপ বার্ষিকীতে সেই উইন্ডসোরে বিবাহ করেন। তাঁদের দুইজন পুত্র আছে। বেশি বয়সের পুত্র জ্যাচারি জ্যাকসন লিভন ফার্নিশ-জন (Zachary Jackson Levon Furnish-John) ২০১০ সালের ২৫ ডিসেম্বর ক্যালিফোর্নিয়া তে সারগোসির মাধ্যমে জন্মগ্রহণ করেন।


title: ওহাইও স্টেট রুট ৬০৭

text: মনসট্যারি রোডের (টাউনশিপ রোড ২০৯) উন্নয়ন পরিকল্পনা ২০০৩ সালে শুরু হয়।  সেই সময়, $৩.৮ মিলিয়ন অর্থ রাষ্ট্রীয় তহবিলে প্রকল্পের জন্য বরাদ্দ হয়েছিল, তবে ওহিও ডিপার্টমেন্ট অফ ট্রাস্নপোট (ওডিওটি) ২০০৫ সাল পর্যন্ত অর্থ গ্রহণ করেনি। ২০০৭ সালে, বরাদ্দকৃত অর্থের অধিকাংশই প্রাথমিক ইঞ্জিনিয়ারিং এবং পরিকল্পনায় ব্যয় হয়েছিল।  অর্থ ছাড়া, মর্গান টাউনশিপ কর্মকর্তারা রাস্তা আপগ্রেড করার চেষ্টা করেনি এবং ওডিওটি স্থানীয় রাস্তার টাকা খরচের উপর থেকে নিষেধাজ্ঞা জারি করে। ২০১১ সালে, উপ-পরিচালক স্টিভ উইলিয়ামস টাউনশিপ রাস্তাকে একটি রাষ্ট্রীয় রাস্তা হিসাবে তৈরির একটি নতুন পরিকল্পনা করেন এবং মর্গান টাউনশিপের কর্মকর্তারা রাস্তাকে ওডিওটি তে স্থানান্তরিত করে।


title: জিম ওয়ালটন

text: জিম ওয়ালটন (জন্ম: জুন ৭, ১৯৪৮): জন্ম মার্কিন যুক্তরাষ্ট্রের আর্কানসাস অঙ্গরাজ্যের নিউটাউনে ১৯৪৮ সালের। সর্বশেষ তথ্যানুসারে চার সন্তানের জনক ৬৬ বছর বয়স্ক জিম ওয়ালটনের সম্পদের পরিমাণ ৩৪.৭ বিলিয়ন মার্কিন ডলার। থাকেন আর্কানসাসের বেনটোনভিলে। মার্কিন চেইন-স্টোর জায়েন্ট ওয়াল-মার্ট কর্পোরেশনের প্রতিষ্ঠাতা স্যাম ওয়ালটনের ছোট ছেলে জিম ইউনিভারসিটি অফ আর্কানসাস থেকে ব্যবসায় প্রশাসনে গ্রাজুয়েশন করে ১৯৭২ পারিবারিক ব্যবসায় যোগ দেন। ১৯৭৫ সালে ওয়ালটন এন্টারপ্রাইজের প্রেসিডেন্ট নিযুক্ত হন। ওয়াল-মার্টের বোর্ড অফ ডিরেক্টরের দায়িত্ব পান ২০০৫ সালে। বর্তমানে তিনি পারিবারিক মালিকানাধীন আরভেস্ট ব্যাঙ্কের সিইও। ১.৮ বিলিয়নের সম্পদের এই ব্যাঙ্কের শাখা রয়েছে মার্কিন যুক্তরাষ্ট্রের আর্কানসাস, কানসার্স, ওকলাহোমা ও মিসৌরি অঙ্গরাজ্যে। ২০১২ সালে আরভেস্টে ব্যাঙ্কের আয় ছিল ১০০ মিলিয়ন মার্কিন ডলার। ওয়াল-মার্ট- আরভেস্টে ব্যাঙ্ক ছাড়াও জিম ওয়ালটনের মালিকানায় রয়েছে সংবাদপত্র ফার্ম কম্যুনিটি পাবলিশার্স ইন্টারকর্পোরেশন (সিপিআই)। ২০১৩ সালে বিশ্বজুড়ে ওয়াল-মার্টের বিক্রির পরিমাণ ছিল ৪৭০ বিলিয়ন মার্কিন ডলার; সেখান থেকে ট্যাক্স বাদ দিয়ে জিমের আয় হয় ৪৭৫ মিলিয়ন মার্কিন ডলার। ব্যবসার পাশাপাশি জনদরদি হিসেবেও তাঁর ব্যাপক পরিচিতি রয়েছে। ২০০৮-২০১৩ পর্যন্ত তিনি তাঁর ভার-বোনদের সাথে মিলে ২ বিলিয়ন মার্কিন ডলার দান করেছেন ওয়ালটন ফ্যামিলি ফাউন্ডেশন থেকে।


title: ড্যানিয়েল র‌্যাডক্লিফ

text: ২০০৬ সালের সানডে টাইমস-এর ধনী তালিকায় উঠে আসে র‌্যাডক্লিফের নাম। তাঁর ব্যক্তিগত সম্পত্তির মূল্য তখন চোদ্দো মিলিয়ন পাউন্ড স্টারলিং। এই তালিকা থেকে স্পষ্ট হয়ে যায় যে তিনি তখন ইংল্যান্ডের ধনীতম তরুণদের একজন। ২০০৭ সালে তাঁর সম্পত্তির পরিমাণ বেড়ে দাঁড়ায় সতেরো মিলিয়নে। ইংল্যান্ডের তেত্রিশতম ধনী যুবক তখন তিনি।. প্রথম হ্যারি পটার ছবিতে অভিনয় করেই তিনি আয় করেছিলেন ২৫,০০,০০০ পাউন্ড, চতুর্থ ছবিতে প্রায় ৫.৬ মিলিয়ন পাউন্ড এবং পঞ্চম ছবিতে আট মিলিয়ন পাউন্ডেরও বেশি। উচ্চ আয় সত্ত্বেও তিনি বিলাসবহুল জীবনযাপন করেন না। তিনি বেশি খরচ করেন বইয়ের পিছনে। কারণ তিনি "পড়েন খুব বেশি"। র‌্যাডক্লিফ বিভিন্ন জনসেবামূলক সংগঠনেরও সাহায্যকারী। এগুলির মধ্যে অন্যতম কেন্টের সিটিংবার্ন শহরের ডেমেলজা হাউজ চিলড্রেন্স হসপাইস। তাঁর জন্মদিনে তিনি এই প্রতিষ্ঠানে তাঁর ভক্তদের দান করতে বলেন।


title: নিকোলা টেসলা

text:
১৮৮৮ সালে ব্রাউন এবং পিক জর্জ ওয়াশিংটন এর কাছ থেকে টেসলার তড়িৎ মোটর এর পর্যায়ক্রমিক তড়িৎ এর ডিজাইন এর জন্য নগদ ৬০০০০ ডলার এবং প্রতি এসি হর্স শক্তির জন্য আড়াই ডলার চুক্তি করে সমঝোতা করেন। ওয়াশিংটন ১ বছরের জন্য লোনে ২০০০ ডলার (বর্তমানে ৫২,৫০০ ডলার)খরচে প্রতিমাসে তড়িৎ কারখানায় নিয়ে আসেন।
সেই বছর টেসলা পিটার্সবার্গে কাজ করেন এবং রাস্তায় গাড়ির শক্তি ব্যবহার করে পর্যায়ক্রমিক তড়িৎ তৈরি করেন। তিনি ওয়াশিংটন হাউজের অন্যান্য প্রকৌশলীদের মধ্যে সবচাইতে শক্তিশালী পর্যায়ক্রমিক তড়িৎ উদ্ভাবন করেন।সেখানে তিনি প্রস্তাব দেন যে,তারা সেখানে ৬০ চক্রে তড়িৎ দিতে পারেন কিন্তু তা রাস্তার গাড়িতে কাজ করবে না।তারা এসি মোটরের ব্যবহার বাড়িয়ে ডিসি মোটরের ব্যবহার কমায়।


title: এশিয়ার ভাষা

text: পূর্ব এশিয়ার চীনা-তিব্বতি ভাষাগুলির মধ্যে বৃহত্তম হল ম্যান্ডারিন চীনা ভাষা। এটি এবং অন্যান্য চীনা ভাষাগুলি গণচীনে প্রচলিত। দক্ষিণ চীনে মিয়াও-ইয়াও ভাষাপরিবারের ভাষাগুলি প্রচলিত। এগুলিকে চীনা-তিব্বতি পরিবারের সদস্য হিসেবে গণ্য করা হয় না। পূর্ব এশিয়াতে আরও দুইটি বিচ্ছিন্ন ভাষা প্রচলিত। এদের একটি হল কোরীয় উপদ্বীপে প্রচলিত কোরীয় ভাষা এবং দ্বীপরাষ্ট্র জাপানে প্রচলিত জাপানি ভাষা। কোরীয় ও জাপানি ভাষাকে আলতায়ীয় ভাষাপরিবারের অন্তর্ভুক্ত করা যায় কি না, তা নিয়ে বিতর্ক আছে। উরালীয় ও আলতায়ীয় ভাষাগুলির মধ্যে সম্পর্ক স্থাপন নিয়েও অনুরূপ বিতর্ক চলছে। জাপানের উত্তরতম দ্বীপ হোক্কাইদোতে আইনু নামের একটি বিচ্ছিন্ন ভাষা প্রচলিত।


title: সিন্ধি ভাষা

text:
বর্তমানে পাকিস্তানে সবচেয়ে প্রচলিত ভাষাগুলির মধ্যে তৃতীয় স্থানে রয়েছে এই ভাষাটি।
পাকিস্তান সরকার নাগরিকদেরকে যে জাতীয় পরিচয়পত্র প্রদান করেন, তা কেবলমাত্র উর্দু ভাষা ও সিন্ধি ভাষাতে ছাপানো হয়।
ইন্দো-আর্য ভাষা হলেও সিন্ধি ভাষার উপর দ্রাবিড় ভাষার বেশ বড় প্রভাব পরিলক্ষিত হয়।
হিন্দু ধর্মালবম্বী সিন্ধিভাষীরা দেবনাগরী লিপিতে লিখতেন। বেশির ভাগ সিন্ধিভাষী ইসলাম ধর্মে ধর্মান্তরিত হবার পর ভাষাটি লিখতে একটি পরিবর্তিত আরবি লিপি উদ্ভাবন করা হয়। ভারতে সিন্ধি লিখতে দেবনাগরী ও আরবি উভয় লিপিই ব্যবহার করা হয়।


title: দক্ষিণ এশিয়ার ভাষাসমূহ

text: দক্ষিণ এশিয়ায় কয়েকশ ভাষা প্রচলিত আছে। ভারতে কথিত সর্বাধিক ভাষাসমূহ ইন্দো-ইউরোপীয় (প্রায় ৭৪%), দ্রাবীড় (প্রায় ২৪%), অস্ট্রো-এশীয় (মুন্ডা)(প্রায় ১.২%) অথবা তিবেতো-বর্মীয় (প্রায় ০.৬%) পরিবারের সদস্য, যার সাথে হিমালয় পাবর্ত্য অঞ্চলের এমন কিছু ভাষা রয়েছে যেগুলো এখনও শ্রেণীবিভক্ত করা হয়নি। এসআইএল এথনোলগ তালিকায় ভারতের ৪৬১টি ভাষা তালিকাভুক্ত করা হয়েছে।


title: দ্রাবিড় ভাষাসমূহ

text: তামিল ভারতের তামিলনাড়ু রাজ্য ও শ্রীলঙ্কায় প্রচলিত। তামিল নাড়ুতে প্রায় ৫ কোটি এবং শ্রীলঙ্কায় প্রায় ৪ কোটি লোক এ ভাষায় কথা বলেন। তামিল অত্যন্ত প্রাচীন একটি ভাষা। খ্রিস্টপূর্ব ৩য় শতকে এতে রচিত সাহিত্যের নিদর্শন পাওয়া গেছে। দ্রাবিড় ভাষাগুলির মধ্যে তামিলের সাহিত্যই সবচেয়ে প্রাচীন এবং এটি অনেকটা সংস্কৃতের সমতুল্য। তামিলের ধ্বনিতত্ত্ব ও ব্যাকরণের সাথে আদি-দ্রাবিড় ভাষার সবচেয়ে বেশি মিল পাওয়া যায়। তামিলের উপভাষাগুলিকে উত্তর-পূর্ব, পশ্চিম, দক্ষিণ ও শ্রীলঙ্কান এই চারটি দলে ভাগ করা যায়। ব্রাহ্মণ ও অ-ব্রাহ্মণদের বলা তামিল ভাষার মধ্যেও পার্থক্য আছে, অর্থাৎ তামিল ভাষা কেবল ভৌগলিকভাবেই নয়, সামাজিক মর্যাদা অনুযায়ীও ভিন্ন হতে পারে। এছাড়া আনুষ্ঠানিক তামিল ভাষা ও কথ্য তামিল ভাষার মধ্যেও বড় পার্থক্য বিদ্যমান।


title: এশিয়ার ভাষা

text: উত্তর এশিয়াতে আরও কিছু ভাষা প্রচলিত যেগুলিকে প্রত্ন-সাইবেরীয় বা প্রত্ন-এশীয় ভাষা নামে ডাকা হয়। তবে এটি কোন বংশগত নামকরণ নয়। ইয়েনিসেই নদীর তীরে প্রচলিত কেট ভাষা, কোলিমা নদীর তীরে প্রচলিত ইউকাগির ভাষা, এবং আমুর নদীর মোহনা ও সাখালিন দ্বীপে প্রচলিত নিভ্খ ভাষা এরকম তিনটি বিচ্ছিন্ন ভাষা। এছাড়াও আছে ক্ষুদ্র চুকোটকো-কামচাটকান পরিবারের ভাষাগুলি; এগুলি চুকোটকা ও কামচাটকা উপদ্বীপদ্বয়ে প্রচলিত স্থানীয় আদিবাসী ভাষা। এদের মধ্যে আছে চুকচি ভাষা, করিয়াক ভাষা, ও কামচাডাল ভাষা। কেউ কেউ মনে করেন এগুলি উত্তর আমেরিকার এস্কিমো-আলেউট ভাষাগুলির সাথে সম্পর্কিত।


title: বিপন্ন ভাষা

text: অধিক প্রচলিত ভাষা তুলনামূলক কম প্রচলিত ভাষার উপর প্রভাব বিস্তার করে, ফলে শেষমেশ তা বিলুপ্ত হয়ে যায়। বিশ্বে সবমিলিয়ে কত ভাষা আছে, তা অজানা। তবে নানাভাবে অনুমান করা হয়। সাধারণ বিদিত ভাষ্য হলো, বর্তমানে প্রচলিত ভাষার সংখ্যা ৬০০০ থেকে ৭০০০ এর মধ্যে এবং ২১০০ সনের মধ্যে এর নব্বই শতাংশই হারিয়ে যাবে বা বিলুপ্ত হয়ে যাবে। ২০টি অধিক প্রচলিত ও পরিচিত ভাষার প্রত্যেকটিতে কথা বলে ৫০ মিলিয়নের বেশি লোক, যা বিশ্বের জনসংখ্যার অর্ধেক, অপরদিকে অন্যান্য ভাষাগুলোতে কথা বলে ক্ষুদ্র নৃ-গোষ্ঠীরা, যার সংখ্যা ১০,০০০ এর অধিক হবে না।


title: এশিয়ার ভাষা

text: দক্ষিণ এশিয়া তথা ভারতীয় উপমহাদেশ চারটি ভাষাপরিবারের মিলনক্ষেত্র। অঞ্চলটির উত্তরাংশে ইন্দো-ইউরোপীয় ভাষাসমূহের একটি উপপরিবার ইন্দো-আর্য ভাষাসমূহ প্রাধান্য বিস্তার করেছে। অন্যদিকে দক্ষিণ ভারতে দ্রাবিড় ভাষাগুলি প্রচলিত। তবে কিছু দ্রাবিড় ভাষা উত্তর ভারতেও প্রচলিত, যেমন পাকিস্তানে প্রচলিত ব্রাহুই ভাষা। উপমহাদেশের উত্তর প্রান্তসীমাতে পাহাড়ী চীনা-তিব্বতি ভাষাসমূহের অবস্থান। চতুর্থ ভাষাপরিবারটি হল অস্ট্রো-এশীয় ভাষাপরিবার বা মন-মুন্ডা-খমের ভাষাপরিবার। এই পরিবারের ভাষাগুলি প্রধানত দক্ষিণ-পূর্ব এশিয়াতে প্রচলিত হলেও এদের অনেকগুলি বিচ্ছিন্নভাবে ছড়িয়ে ছিটিয়ে মধ্য ভারত থেকে পূর্ব ভারত পর্যন্ত বিস্তৃত। ভারতে সবচেয়ে বেশি বক্তাবিশিষ্ট অস্ট্রো-এশীয় ভাষাটি হল সাঁওতালি ভাষা। উপরের চারটি ভাষাপরিবারের বাইরে পাকিস্তানে বুরুশাস্কি নামের বিচ্ছিন্ন একটি ভাষার এবং আন্দামান দ্বীপপুঞ্জে প্রচলিত ভাষাগুলির কোন বংশগতি নির্ণয় করা সম্ভব হয়নি।


title: ইরান

text: ইরানে মূলত তিনটি ভাষাপরিবারের ভাষা প্রচলিত: ইরানীয় ভাষাসমূহ, তুর্কীয় ভাষাসমূহ এবং সেমিটীয় ভাষাসমূহ।সবচেয়ে বেশি ভাষাভাষীবিশিষ্ট ও ভৌগোলিকভাবে সবচেয়ে বেশি বিস্তৃত হল ইরানীয় ভাষাপরিবারের সদস্য ভাষাগুলি। এদের মধ্যে ফার্সি ভাষা প্রধানতম ভাষা। ফার্সি ইরানের জাতীয় ভাষা। ইরানের ফার্স প্রদেশে প্রচলিত ভাষা থেকে এর উৎপত্তি এবং এর লিখিত ভাষার ইতিহাস ১০০০ বছরেরও বেশি পুরনো। অন্যান্য ইরানীয় ভাষাগুলির মধ্যে পশ্চিম ইরানে কুর্দী ভাষা, উত্তর-পশ্চিমে তাতি ওতালিশি ভাষা, এলবুর্জ পর্বতমালার উত্তরে মাজান্দারানি ও গিলাকি ভাষা, ও দক্ষিণ-পূর্ব ইরানে বেলুচি ভাষা অন্যতম।ইরানে প্রচলিত তুর্কীয় ভাষাগুলির মধ্যে উত্তর-পশ্চিমের আজারবাইজানি ভাষা এবং উত্তর-পূর্বের তুর্কমেন ভাষা প্রধান। এছাড়া ইরানের দক্ষিণ-পশ্চিমে খুজেস্তান প্রদেশে এবং পারস্য উপসাগরের উপকূল ধরে সেমিটীয় ভাষাপরিবারের আরবি ভাষা প্রচলিত।


title: ইথিওপিয়ার ভাষা

text: আমহারীয় ভাষা ইথিওপিয়ার সরকারি ভাষা। ইংরেজি ভাষা সহকারী সরকারী ভাষার মর্যাদা পেয়েছে; শিক্ষা, বাণিজ্য, এবং আন্তর্জাতিক যোগাযোগে ইংরেজি ভাষা ব্যবহার করা হয়। ইথিওপিয়াতে ৮০টিরও বেশি ভাষা প্রচলিত। এদের মধ্যে ওরোমো ভাষা, তিগ্রিনিয়া ভাষা, গুরাগে ভাষা, ওয়েলামো ভাষা, আফার ভাষা, সোমালি ভাষা ও আরবি ভাষাতে উল্লেখযোগ্য সংখ্যক লোক কথা বলেন। বৃহত্তর ভাষাগুলির বক্তাসংখ্যা সম্পর্কে মোটামুটি নির্ভরযোগ্য তথ্য পাওয়া গেলেও সংখ্যালঘু ভাষাগুলির সঠিক বক্তাসংখ্যা অনিশ্চিত। ইথিওপিয়ার জনগণের প্রায় এক-চতুর্থাংশের মাতৃভাষা আমহারীয় ভাষা, তবে এটি সমগ্র ইথিওপিয়ার সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে প্রচলিত। এছাড়া উত্তর ইথিওপিয়াতে তিগ্রিনিয়া ভাষা, দক্ষিণ ইথিওপিয়াতে ওরোমো ভাষা, এবং মুসলিম সম্প্রদায়ে আরবি ভাষা সার্বজনীন ভাষা হিসেবে ব্যবহার করা হয়। ইউরোপীয় ভাষার মধ্যে ইতালীয় ভাষা বেশ প্রচলিত। ইথিওপিয়ার খ্রিস্টান গির্জাগুলি ধর্মীয় স্ত্রোত্রের ভাষা হিসেবে ইথিওপীয় ভাষা তথা গেএজ ভাষা ব্যবহার করে।


title: এলু

text: এলু আধুনিক সিংহলি এবং ধিবেহী ভাষার প্রাচীনতম রূপ । এই ভাষাটি সিংহলের কোনো কোনো স্থানে 'হিলু', 'হেলা' বা 'হেলু' নামেও পরিচিত। আনুমানিক খ্রিস্টীয় ৭০০ থেকে ১৪০০ পর্যন্ত এই ভাষা প্রচলিত ছিলো। পালি ভাষা বিশারদ টমাস উইলিয়াম রিস ডেভিডস এলু-কে "সিংহলের প্রাকৃত" রূপে উল্লেখ করেছেন। সিংহলে দুটি ভাষা বিদ্যমান- ১। সিংহলী (সীহল) ভাষা, এটি আর্যগোষ্ঠীর ভাষা; এটি বাংলা, হিন্দি, মারাঠি, গুজরাটির মতো ভারতের আদি আর্য ভাষা (বৈদিক সংস্কৃত) থেকে উদ্ভূত। এবং ২। দ্রাবিড়-গোষ্ঠীর তামিল ভাষা। পশ্চিম ভারত (লাট, বা লাড়, অর্থাৎ দক্ষিণ সিন্ধুপ্রদেশ ও গুজরাত) হতে ঐ অঞ্চলের প্রাকৃত ভাষাকে নিয়ে খ্রিস্টপূর্ব প্রথম সহস্রকের দ্বিতীয়ার্ধ হতে ভারতীয় আর্যভাষী ঔপনিবেশিকেরা লঙ্কা দ্বীপে গিয়ে বসবাস করতে শুরু করে। লঙ্কা দ্বীপে বা সিংহলে এই ভারতীয় আর্যভাষা পরিবর্তন-ধর্ম অনুসারে এবং নতুন পরিবেশের প্রভাবে বিশিষ্ট পথে চলতে থাকে। দীর্ঘ পরিবর্তনের মধ্য দিয়ে বৈদিক সংস্কৃত পশ্চিম ভারতের প্রাকৃত বা লাট প্রাকৃতের রূপ লাভ করে । অতঃপর তা খ্রীস্ট জন্মের অব্যবহিত পূর্ব হতে খ্রিস্টীয় সপ্তম-অষ্টম শতকের মধ্যবর্তী সময়ে সিংহলী প্রাকৃতের রূপ ধারণ করে। এরপর তার নাম হয় সিংহলী অপভ্রংশ যার লোক-প্রচলিত নাম নাম 'এলু'। আনুমানিক ১৫০০ খ্রীস্টাব্দের পর হতে তা আধুনিক বা নব্য সিংহলীর রূপ ধারণ করে। এলু নামের বুৎপত্তি এইভাবে হওয়া সম্ভবঃ ' সিংহল > সীহলো > সীহলু > হিঅলু > হেলু > এলু'- এই শব্দের 'ল' হলো মূর্ধণ্য 'ল', যা বৈদিক সংস্কৃতে ও কোনো কোনো প্রাকৃতে বিদ্যমান ছিলো, এবং এখনও পাঞ্জাবী, সিন্ধী, রাজস্থানী, গুজরাতী, মারাঠি ও ওড়িয়াতে এই 'ল'-এর অস্তিত্ব আছে।


title: আফ্রো-ইউরেশিয়া

text:
আর এর দ্বারাই চারটি মহাদেশ (আফ্রো-ইউরেশিয়া,আমেরিকা,এন্টার্কটিকা,অস্ট্রেলিয়া) সংবলিত একটি মডেল ধারণা করা যায়।
যখন প্লাইস্টোসিন বরফযুগে সমুদ্রসমতল অপেক্ষাকৃত নিচু ছিল,এই সময়ে অস্ট্রেলিয়া-নিউগিনি একটা একক মহাদেশ ছিল । একইভাবে আমেরিকা (উত্তর আমেরিকা ও দক্ষিণ আমেরিকা)এবং আফ্রো ইউরেশিয়া বেরিং ল্যান্ড ব্রিজ দ্বারা সংযুক্ত ছিল । অন্যান্য দ্বীপসমূহ যেমন-গ্রেট ব্রিটেন মহাদেশের মূলভূমির সাথে সংযুক্ত ছিল । তখন মাত্র তিনটি পৃথক মহাদেশ ছিল- আফ্রো-ইউরেশিয়া ,আমেরিকা,এন্টার্কটিকা,অস্ট্রেলিয়া-নিউগিনি।


title: উত্তর আমেরিকা

text: মহাদেশটির সর্ববৃহৎ দেশ কানাডা এবং যুক্তরাষ্ট্রের রয়েছে সুনির্দিষ্ট অঞ্চল। যেমন কানাডার অঞ্চলগুলো হলো ব্রিটিশ কলম্বিয়া কোস্ট, কানাডিয়ান প্রেইরি, মধ্য কানাডা, আটলান্টিক কানাডা এবং উত্তর কানাডা। এই অঞ্চল গুলোর আবার কিছু উপাঞ্চল আছে। তেমনি ইউএস পরিসংখ্যান ব্যুরো মতে যুক্তরাষ্ট্রের অঞ্চলগুলো হলো: নিউ ইংল্যান্ড, মিড-আটলান্টিক, ইস্ট নর্থ সেন্ট্রাল স্টেস্টস্, ওয়েস্ট নর্থ সেন্ট্রাল স্টেস্টস্, সাউথ আটলান্টিক স্টেস্টস্, ই্স্ট সাউথ সেন্ট্রাল স্টেস্টস্, ওয়েস্ট সাউথ সেন্ট্রাল স্টেস্টস্, মাউন্টেইন স্টেস্টস্ এবং প্যাসিফিক স্টেস্টস্। দেশ দুটির মধ্যবর্তি অঞ্চলটি হলো গ্রেট লেক রিজিওন। প্যাসিফিক নর্থওয়েস্ট এবং গ্রেট লেক মেগারিজিওন এর মধ্যর্বতি মেগাপলিস গুলো মূলত কানাডা এবং যুক্তরাষ্ট্র উভয় দেশ নিয়েই গড়ে উঠেছে।


title: মার্কিন যুক্তরাষ্ট্র

text: মার্কিন যুক্তরাষ্ট্র উত্তর আমেরিকা মহাদেশের মধ্যভাগে অবস্থিত। এর উত্তরে কানাডা এবং দক্ষিণে সংযুক্ত মেক্সিকান রাষ্ট্রসমূহ অবস্থিত। পূর্বে আটলান্টিক মহাসাগর এবং পশ্চিমে প্রশান্ত মহাসাগর দ্বারা বেষ্টিত এই দেশ। এছাড়া হাওয়াই দ্বীপপুঞ্জ, আলাস্কা অঙ্গরাজ্য এবং অসংখ্য ক্ষুদ্র ক্ষুদ্র বিচ্ছিন্ন ভূমি এই রাষ্ট্রের অন্তর্ভুক্ত।


title: উত্তর আমেরিকা

text: ভৌগলিকভাবে উত্তর আমেরিকা মহাদেশটি বেশকিছু অঞ্চল এবং উপঅঞ্চলে বিভক্ত। এদের মধ্যে সাস্কৃতিক, অর্থনৈতিক এবং ভৌগোলিক অঞ্চল অবস্থিত। অর্থনৈতিক অঞ্চলসমূহ মূলত বিভিন্ন ট্রেড ব্লক দিয়ে গঠিত, যেমন: নর্থ আমেরিকান ট্রেড অ্যাগ্রিমেন্ট ব্লক এবং সেন্ট্রাল আমেরিকান ট্রেড অ্যাগ্রিমেন্ট। ভাষাগত এবং সাস্কৃতিকভাবে, মহাদেশটিকে দুটি ভাগে ভাগ করা যায় অ্যাঙ্গলো-আমেরিকা এবং ল্যাটিন আমেরিকা। অ্যাঙ্গলো-আমেরিকা বলতে বুঝায় উত্তরাঞ্চলীয় আমেরিকা, বেলিজ, এবং ক্যারিবিয়ান দ্বীপপুঞ্জ সাথে ইংরেজি ভাষাভাষী জনগোষ্ঠী(যদিও উপআঞ্চলিক এলাকা, যেমন লুইজিয়ানা এবং কিউবিক, আর ফ্রান্সোফনিক জনগোষ্ঠী এর আওতাধীন নয়।)


title: উত্তর আমেরিকার ইতিহাস

text:
১০ম শতকে ইউরোপের নর্স জাতির লোকেরা প্রথম আটলান্টিক মহাসাগর পাড়ি দিয়ে উত্তর আমেরিকা মহাদেশের উত্তর-পূর্ব উপকূলে অবতরণ করে, তবে তারা কিছুদিন পরেই বসতিগুলি পরিত্যাগ করে ও উত্তর আমেরিকার সন্নিকটবর্তী দ্বীপ গ্রিনল্যান্ডে স্থায়ী বসতি গাড়ে। ১৫শ শতকের শেষদিকে ইউরোপীয় বিভিন্ন শক্তি আমেরিকা মহাদেশ পুনরায় "আবিষ্কার" করে এবং শীঘ্রই এখানে বিভিন্ন ইউরোপীয় দেশের লোক গণহারে অভিবাসন শুরু করে। তাদের চাপে আদিবাসী আমেরিকানদের হটে যেতে হয়। শেষ পর্যন্ত উত্তর আমেরিকা তিনটি প্রধান ইউরোপীয় শক্তির উপনিবেশ হিসেবে ভাগ হয়ে যায়। এরা হল স্পেন, ফ্রান্স ও যুক্তরাজ্য।
উপনিবেশগুলি প্রথমে মহাদেশের বিভিন্ন সম্পদ আহরণের ব্যাপারে একে অপরের সাথে যুদ্ধবিগ্রহে লিপ্ত হয়। ধীরে ধীরে তারা নিজেদের স্বাধীনতার ব্যাপারে আগ্রহী হয়ে ওঠে। প্রথমে মার্কিন বিপ্লব এবং তারপরে মেক্সিকোর স্বাধীনতা যুদ্ধ ১৮শ ও ১৯শ শতকে দুইটি নতুন স্বাধীন রাষ্ট্রের জন্ম দেয় --- মার্কিন যুক্তরাষ্ট্র ও মেক্সিকো। এরপর ১৮৫৭ সালে কানাডীয় পরিরাজ্যসংঘ হলে আধুনিক উত্তর আমেরিকার রাজনৈতিক মানচিত্র স্থিতিশীলতা লাভ করে।


title: দক্ষিণ আমেরিকা

text: দক্ষিণ আমেরিকা পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।


title: অ্যান্টার্কটিকা

text: অ্যান্টার্কটিকা মহাদেশের কোন স্থায়ি অধিবাসী নেই এবং ঊনবিংশ শতাব্দীর পূর্ব পর্য্যন্ত কোন মানুষ এই স্থানকে দেখেছিলেন বলে কোন প্রমাণ নেই। এতৎসত্ত্বেও প্রথম শতাব্দী থেকেই একটি বিশ্বাস প্রচলিত ছিল যে, পৃথিবীর দক্ষিণে "টেরা অস্ট্রালিস" নামক এক বিশাল মহাদেশ উপস্থিত থাকতে পারে। টলেমি মনে করতেন যে, ইউরোপ, এশিয়া ও উত্তর আফ্রিকা নিয়ে গঠিত তৎকালীন যুগে পরিচিত পৃথিবীর ভূমিসমষ্টির সামঞ্জস্য রক্ষার জন্য এই মহাদেশ দক্ষিণ দিকে অবস্থিত। এমনকি সপ্তদেশ শতাব্দীর শেষার্ধে অভিযাত্রীরা দক্ষিণ আমেরিকা ও অস্ট্রেলিয়া আবিষ্কারের পর যখন জানা যায়, এই দুইটি মহাদেশ প্রবাদ হিসেবে প্রচলিত অ্যান্টার্কটিকা মহাদেশের অংশ নয়, তখনও ভৌগোলিকরা বাস্তবের থেকে দ্বিগুণ আকারের মহাদেশের অস্তিত্বের কথা বিশ্বাস করতেন।


title: উত্তর আমেরিকা

text: উত্তর আমেরিকার আয়তন ২৪,৭০৯,০০০ বর্গ কি.মি. (৯,৫৪০,০০০ বর্গ মাইল), যা পৃথিবীপৃষ্ঠের প্রায় ৪.৮% এবং ভূ-পৃষ্ঠের ১৬.৫%। ২০০৭ সালে এই মহাদেশে প্রাক্কলিত জনসংখ্যা ছিল প্রায় ৫২ কোটি। আয়তনের দিক থেকে উত্তর আমেরিকা এশিয়া ও আফ্রিকার পরে ৩য় বৃহত্তম এবং জনসংখ্যার বিচারে এশিয়া, আফ্রিকা ও ইউরোপের পরে ৪র্থ বৃহত্তম মহাদেশ।


title: উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের তালিকা

text: এটি উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের বর্ণানুক্রমিক তালিকা। এই তালিকা উত্তর আমেরিকার সর্বাধিক সমেত সংজ্ঞা ব্যবহার করে, যা পানামা-কলম্বিয়া সীমান্তের উত্তরের ভূখন্ড এবং ক্যারিবীয় অঞ্চলকে আচ্ছাদন করে। উত্তর আমেরিকা পৃথিবীর উত্তর গোলার্ধে ও প্রায় সম্পূর্ণ পশ্চিম গোলার্ধে অবস্থিত একটি মহাদেশ। একে কখনো কখনো আমেরিকার উত্তর উপমহাদেশও ধরা হয়। মহাদেশটি উত্তরে উত্তর মহাসাগর, পূর্বে আটলান্টিক মহাসাগর, দক্ষিণে ও পশ্চিমে প্রশান্ত মহাসাগর, এবং দক্ষিণ-পূর্বে দক্ষিণ আমেরিকা এবং ক্যারিবীয়ান সাগর পরিবেষ্টিত।


title: মার্কিন যুক্তরাষ্ট্র

text: মার্কিন যুক্তরাষ্ট্র ( "ইউনাইটেড্ স্টেইট্‌স্ অফ্ আমেরিকা"; সংক্ষেপে ইউনাইটেড স্টেটস বা ইউ. এস.) উত্তর আমেরিকায় অবস্থিত একান্ন রাজ্য ও একটি যুক্তরাষ্ট্রীয় জেলা নিয়ে গঠিত এক যুক্তরাষ্ট্রীয় সাংবিধানিক প্রজাতন্ত্র। এই দেশটি যুক্তরাষ্ট্র নামেও পরিচিত। উত্তর আমেরিকা মহাদেশের মধ্যভাগে অবস্থিত আটচল্লিশটি রাজ্য ও রাজধানী ওয়াশিংটন ডিসি অঞ্চলসহ মার্কিন যুক্তরাষ্ট্রের মূল ভূখণ্ডটি পশ্চিমে প্রশান্ত ও পূর্বে আটলান্টিক মহাসাগরদ্বয়ের মধ্যস্থলে অবস্থিত; এই অঞ্চলের উত্তর ও দক্ষিণ সীমান্তে অবস্থিত যথাক্রমে কানাডা ও মেক্সিকো রাষ্ট্রদ্বয়। আলাস্কা রাজ্যটি অবস্থিত মহাদেশের উত্তর-পশ্চিমে; এই রাজ্যের পূর্ব সীমান্তে রয়েছে কানাডা ও পশ্চিমে বেরিং প্রণালী পেরিয়ে রয়েছে রাশিয়া। হাওয়াই রাজ্যটি মধ্য-প্রশান্ত মহাসাগরীয় অঞ্চলে অবস্থিত একটি দ্বীপপুঞ্জ। এছাড়াও ক্যারিবীয় সাগর ও প্রশান্ত মহাসাগরের অনেক অঞ্চল মার্কিন যুক্তরাষ্ট্রের অধিকারভুক্ত।


title: রেকর্ড (কম্পিউটার বিজ্ঞান)

text: একটি রেকর্ডের শূন্য বা অধিক কী (চাবি) থাকতে পারে। রেকর্ডে একটি কী একটি ক্ষেত্র বা ক্ষেত্রের সেট, যা শনাক্তকারী হিসাবে কাজ করে। একটি একক কী কে প্রায়ই প্রাথমিক কী বা সাধারণভাবে রেকর্ড কী বলা হয়। উদাহরণস্বরূপ একজন কর্মচারীর ফাইলে কর্মী নম্বর, নাম, বিভাগ, এবং বেতন থাকতে পারে। প্রতিষ্ঠানের কর্মী নম্বর হবে অনন্য এবং প্রাথমিক কী হবে। স্টোরেজ মমাধ্যম এবং ফাইল প্রতিষ্ঠানের উপর নির্ভর করে কর্মী সংখ্যা বর্ণানুক্রমিক তালিকা প্রস্তুত করা যেতে পারে, দ্রুততর অনুসন্ধান করতে একটি পৃথক ফাইলের মধ্যেও সংরক্ষণ করা হয়। বিভাগ কোড অনন্য নাও হতে পারে; এটি তালিকা করা যেতে পারে যেখানে এটি একটি অপ্রধান কী, অথবা বিকল্প কী হিসাবে বিবেচিত হবে। তালিকাভুক্ত না হলে পুরো কর্মী ফাইলে একটি নির্দিষ্ট বিভাগের সমস্ত কর্মচারীদের তালিকা তৈরি করতে স্ক্যান করতে হবে। বেতনের ক্ষেত্র সাধারণত একটি কী ব্যবহারযোগ্য হিসেবে বিবেচিত হবে না। একটি ফাইল ডিজাইন করার সময় সূচকটি একটি উত্পাদক হিসেবে বিবেচিত হবে।


title: ব্যাকরণ

text: ভাষাবিজ্ঞানের পরিভাষায় ব্যাকরণ () বলতে সাধারণত ভাষার কাঠামোর, বিশেষ করে শব্দ ও বাক্যের কাঠামোর, গবেষণাকে বোঝায়। এ অর্থে ব্যাকরণ হল কোন ভাষার রূপমূলতত্ত্ব ও বাক্যতত্ত্বের আলোচনা। কখনও কখনও আধুনিক ভাষাবিজ্ঞানে ব্যাকরণ পরিভাষাটি দিয়ে কোন ভাষার কাঠামোর সমস্ত নিয়মকানুনের বর্ণনাকে বোঝানো হয়, এবং এই ব্যাপকতর সংজ্ঞার ভেতরে ঐ ভাষার ধ্বনিতত্ত্ব ও প্রয়োগতত্ত্বের আলোচনাও চলে আসে।


title: ৡ

text: ৡ (উচ্চারণ: দীর্ঘ লি) বাংলা বর্ণমালার একটি বর্ণ। এই স্বরবর্ণটি পূর্বে ব্যবহৃত হলেও বর্তমানে আর ব্যবহার করা হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন।


title: ওঁ

text: ওঁ শব্দটি সংস্কৃত ‘অব’ ধাতু থেকে উৎপন্ন, যা একাধারে ১৯টি ভিন্ন ভিন্ন অর্থে প্রযোজ্য। এই বুৎপত্তি অনুযায়ী ওঁ-কার এমন এক শক্তি যা সর্বজ্ঞ, সমগ্র ব্রহ্মাণ্ডের শাসনকর্তা, অমঙ্গল থেকে রক্ষাকর্তা, ভক্তবাঞ্ছাপূর্ণকারী, অজ্ঞাননাশক ও জ্ঞানপ্রদাতা। ওঁ-কারকে ত্র্যক্ষরও বলা হয়, কারণ ওঁ তিনটি মাত্রাযুক্ত – ‘অ-কার’, ‘উ-কার’ ও ‘ম-কার’। ‘অ-কার’ ‘আপ্তি’ বা ‘আদিমত্ত্ব’ অর্থাৎ প্রারম্ভের প্রতীক। ‘উ-কার’ ‘উৎকর্ষ’ বা ‘অভেদত্ব’-এর প্রতীক। ‘ম-কার’ ‘মিতি’ বা ‘অপীতি’ অর্থাৎ লয়ের প্রতীক। অন্য ব্যাখ্যা অনুযায়ী, এটি সৃষ্টি, স্থিতি ও প্রলয় সংঘটনকারী ঈশ্বরের প্রতীক।


title: বিবেক

text: বিবেক হচ্ছে একটি প্রবণতা, দক্ষতা, স্বজ্ঞা অথবা অভিমত যা আমাদের ঠিক এবং বেঠিকের মাঝে পার্থক্য করতে সাহায্য করে। নৈতিক অভিমত  মূল্যবোধ অথবা প্রথা( নীতি এবং নিয়ম) থেকে উদ্ভূত হতে পারে।মনোবিজ্ঞানের ভাষায় বিবেক বলতে প্রায়শই বোঝানো হয় কিছু অনুভূতি যেমন, অনুশোচনার অনুভূতি যখন কোন মানুষ তার নৈতিক মূল্যবোধের বিরুদ্ধে কাজ করে এবং সততার কিংবা ন্যায়পরায়ণতার অনুভূতি যখন তার কৃতকর্ম নৈতিক মূল্যবোধের অনুগামী হয়।


title: জোহারি উইন্ডো

text:
জোহারি উইন্ডো’ (ইংরেজি:Johari window) হল নিজের এবং অন্যের সাথে একজন মানুষের সম্পর্ক সহজভাবে বুঝতে ব্যবহার করা একটি নক্সা বা কৌশল । এই নক্সা আত্মসচেতনতা ও ব্যক্তিত্ব বিকাশের সঙ্গে পারস্পরিক সম্পর্ক, একটি গোষ্ঠীর আভ্যন্তরীণ বোঝাবুঝি ও আন্তঃগোষ্ঠী সম্পর্ক উন্নত করাতে সহায়তা করে। আমেরিকার দুজন মনস্তত্ববিদ জোসেফ লাফ্ট (১৯১৬-২০১৪) ও হেরিংটন ইংঘাম (১৯১৪-১৯৯৫) জোহারি উইন্ডো’র প্রবর্তন করেছিলেন। জোহারি নামটি তাঁদের দুজনের নামের প্রথম অংশ একত্রিত করে রাখা হয়েছে।
প্রায়োগিক ক্ষেত্রে একজন লোককে বিশেষণের বা দোষ-গুণের একটি তালিকা দেয়া হয় ও তার মধ্যে থেকে কিছু বিশেষণ বেছে নিতে বলা হয় যা তাঁর ব্যক্তিত্বকে প্রতিনিধিত্ব করে। অন্যদিকে, সেই ব্যক্তিটিফলস্বরূপ একটি তালিকা দেয়া হয় ও এর মধ্যে থেকে প্রত্যেককে উক্ত ব্যক্তিটির ব্যক্তিত্ব প্রতিফলন করা বিশেষণ নির্বাচন করতে হয়। এর পরে এই বিশেষণসমূহ বিশ্লেষণ করা হয়।


title: নিরীশ্বরবাদ

text: সংস্কৃত ভাষায় ‘আস্তিক’ (অর্থাৎ ‘পবিত্র, রক্ষণশীল’) শব্দটির দ্বারা সেই সব দার্শনিক শাখাগুলিকে বোঝায়, যেগুলি বেদের প্রামাণ্যতা স্বীকার করে। সংস্কৃতে ‘অস্তি’ শব্দটির অর্থ ‘আছে’ এবং ‘আস্তিক’ শব্দটি (পাণিনি ৪। ৪। ৬০ অনুসারে) এসেছে সেই ক্রিয়াপদটি থেকে যার অর্থ ‘যিনি বলেন ‘অস্তি’’। প্রকৃতপক্ষে হিন্দু দর্শনে ‘আস্তিক’ শব্দটির দ্বারা শুধুমাত্র বেদের প্রামাণ্যতা স্বীকার করাকে বোঝায়, ঈশ্বরের অস্তিত্ব স্বীকার করাকে নয়। যদিও কখনও কখনও বেদকে প্রত্যাখ্যান করার অর্থ ঈশ্বরের অস্তিত্ব অস্বীকার করা ধরে নিয়ে ‘আস্তিক’ বলতে ঈশ্বরবিশ্বাসী এবং ‘নাস্তিক’ বলতে ঈশ্বরে অবিশ্বাসী ব্যক্তিকে বোঝানো হয়। তবে এই মত সার্বজনীন স্বীকৃতি পায়নি।


title: হেঁয়ালি

text:
হেঁয়ালি (ইংরেজি - Paradox, গ্রীক - παράδοξος) বলতে একটি আংশিক সত্য বিবৃতি বা প্রস্তাবনা বুঝায় যা সাধারণ চিন্তাধারার সাথে একটি বিরোধের সৃষ্টি করে।যা যৌক্তিকভাবে সত্য নয়,আবার মিথ্যাও নয়।যেমন:সক্রেটিসের বিখ্যাত একটি উক্তি"আমি জানি যে,আমি কিছুই জানিনা"
এখন সমস্যা হচ্ছে;যদি সক্রেটিসের প্রথম বাক্য সত্য হিসেবে ধরে নেই"আমি জানি যে"তাহলে তাঁর দ্বিতীয় বাক্য ভুল"আমি কিছুই জানিনা"আবার তাঁর দ্বিতীয় বাক্য সত্য হিসেবে ধরে নিলে "আমি কিছুই জানিনা"প্রথম বাক্য ভুল কারণ সক্রেটিস জানে যে, সে কিছুই জানেনা।
আরও একটি বিখ্যাত প্যারাডক্স হচ্ছে:আমারা সবাই জানি যে,ঈশ্বর হচ্ছেন সর্বশক্তিমান। কিন্তু তাঁকে যদি বলা হয়"এমন কোন বস্তু তৈরী করার কথা, যা তিনি নিজেও উঠাতে পারবেন না"তাহলে কি হবে?প্রথমত তিনি যদি বস্তুটি উঠাতে ব্যর্থ হোন, তাহলে বলতে হবে তিনি সর্বশক্তিমান নন!আর যদি উঠাতে সক্ষম হোন,তাহলে বলতে হবে তিনি বস্তুটি ঠিকভাবে তৈরী করেননি সেই ক্ষেত্রেও বলতে হবে তিনি সর্বশক্তিমান নন!


title: এলজিবিটি

text: "যৌনতা ও লিঙ্গ পরিচয়-ভিত্তিক সংস্কৃতিগুলির" বৈচিত্র্যের প্রতি গুরুত্ব আরোপ করার জন্য "এলজিবিটি" শব্দটি ব্যবহৃত হয়। সাধারণভাবে অ-বিষমকামী সমকামী, উভকামী বা রূপান্তরকামী কোনো ব্যক্তিকে বোঝাতেও এই শব্দটি ব্যবহৃত হয়। এই ধরনের অন্তর্ভুক্তির স্বীকৃতি হিসেবে আদ্যক্ষরটির একটি জনপ্রিয় পাঠান্তরে ইংরেজি "কিউ" (Q) অক্ষরটি যুক্ত করা হয় যৌন অভিমুখীতার স্থলে কুইয়্যার (কিম্ভুত) বা কোয়েশ্চনিং (প্রশ্নবিদ্ধ) বোঝাতে (অর্থাৎ, "এলজিবিটিকিউ" বা "জিএলজিবিটিকিউ", ১৯৯৬ সাল থেকে নথিভুক্ত।


title: ঌ

text: ঌ হল বাংলা বর্ণমালার নবম স্বরবর্ণ এবং নবম বর্ণ। এর পূর্ববর্তী বর্ণ হল "ৠ" এবং পরবর্তী বর্ণ হল "ৡ"। বাংলা বর্ণমালায় এই বর্ণটির উল্লেখ বহুল প্রচলিত হলেও বাংলা শব্দের বানানে এর কোন ব্যবহার নেই।


title: শিরোনামহীন

text:
ব্যান্ড গঠনের প্রায় আট বছর পরে শিরোনামহীন তাদের প্রথম এ্যালবাম প্রকাশ করে। তাদের সর্বশেষ এলবামের নাম "শিরোনামহীন শিরোনামহীন" যা ২০১৩ সালের ১৯ জুলাই প্রকাশ পায়।
শিরোনামহীন বাংলাদেশের সর্বাধিক বাণিজ্যিকভাবে সফল এবং প্রভাবশালী রক ব্যান্ডগুলির একটি। ২০০৫ সালে কালচারাল জার্নালিস্ট ফোরাম অব বাংলাদেশ শিরোনামহীনকে দেশের সেরা ব্যান্ড হিসেবে নির্বাচন করে। ২০০৬ সালে শিরোনামহীন তাদের "পাখি" মিউজিক ভিডিওর জন্য সিটিসেল-চ্যানেল আই মিউজিক এওয়ার্ড লাভ করে।


title: আর্ক

text: আর্ক বাংলাদেশের একটি রক ব্যান্ড যা প্রতিষ্ঠা করেন আশিকুজ্জামান টুলু। ১৯৯৬ সালে ব্যান্ডে যোগ দেন গায়ক হাসান। তারপর ৯০ দশকের শেষের দিকে পঞ্চম, হাসান ও আশিকুজ্জামান টুলুর আর্ক ব্যাপক জনপ্রিয়তা অর্জন করে। বাংলাদেশের রক সঙ্গীতকে জনপ্রিয় করে তুলতে আর্ক বিশেষ ভূমিকা রাখে এল আর বি, মাইলস, নগর বাউল ব্যান্ডের সাথে। ২০০০ সালে হাসান ব্যান্ড ছেড়ে দিয়ে নতুন ব্যান্ড স্বাধীনতা গঠন করেন ।২০০৪ সালে তিনি জন্মভূমি নামের আরেকটি ব্যান্ড গঠন করেন।


title: ফীডব্যাক (ব্যান্ড)

text: ফীডব্যাক বাংলাদেশের একটি বিখ্যাত এবং জনপ্রিয় ব্যান্ড। এ পর্যন্ত তারা ১০টি স্টুডিও অ্যালবাম বের করেছে। দেশের শুরুর দিকের ব্যান্ডগুলির একটি - ১৯৭০-এর দশকে এর যাত্রা শুরু। বাংলাদেশী পপ্ সঙ্গীতের ইতিহাসে ফীডব্যাকের ব্যাপক অবদান। শুরুর দিকে ফিডব্যাক ঢাকার পাঁচ তারা হোটেলের নাইট ক্লাবে ইংরেজি পপ মিউজিক পরিবেশন করতো। তারপর ১৯৮৭ সাল থেকে ফীডব্যাক পুরো দমে বাংলা রক মিউজিক নিয়ে কাজ শুরু করেন। ১৯৯৬ সালে লিড ভোকাল মাকসুদ ব্যান্ড ছেড়ে দেন। গতানুগতিক ধারা থেকে বের হয়ে সমাজসচেতন মূলক গান করাই মাকসুদ ফীডব্যাক ছেড়ে দেয়ার কারণ হিসেবে দেখান।


title: ব্ল্যাক

text:
ব্ল্যাক বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কন্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।


title: রেনেসাঁ (ব্যান্ড)

text:
রেনেসাঁ বাংলাদেশের একটি অন্যতম জনপ্রিয় ব্যান্ড যা ১৯৮৫ সালে গঠিত হয়।এই ব্যান্ডের সবাই ছোটবেলা থেকে গান করছেন বা বাদ্যযন্ত্র বাজাচ্ছেন ।১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। গঠনের পর তাদের মধ্যে চলছিল ব্যাপক আলোচনা, গানের কাঁটাছেড়া, যোগ-বিয়োগ। নকীব খান বলেন- ‘তখন দেশে রক গানের জোয়ার চলছে। আমরা চাচ্ছিলাম সেখান থেকে বেরিয়ে এসে নতুন কিছু করতে। মেলোডিয়াস, শক্তিশালী লিরিকস নিয়ে বাংলা গান করতে আমাদের দারুণ আকাংঙ্খা হচ্ছিল।’
রেনেসাঁর অন্যতম সদস্য নকীব খান বলেন, ‘যেহেতু আমরা সবাই চাকরি নিয়ে ব্যস্ত থাকি তাই একটু সময় নিয়ে অ্যালবামের কাজগুলো করতে হয়। তা ছাড়া আমাদের ব্যান্ডের সবাই গানের ব্যাপারে খুবই সিরিয়াস। গানের গুণগত মানের ব্যাপারে আমরা কখনোই আপস করতে রাজি নই।’ নকিব খান ও পিলু খান টু বি কনটিনিউড... নামের একটি ছবিতে ‘তোমার কষ্টের চিৎকারে জন্ম নিলাম আমি’ শিরোনামের গান গেয়েছেন যে ছবিটি পরিচালনা করছেন ইফতেখার ফাহিম। ২০০৯ সালে এবিসি রেডিওর ঈদ আনন্দ আয়োজনে স্টুডিও কনসার্টে অংশ নেয় রেঁনেসা ব্যান্ড।


title: আরবোভাইরাস (ব্যান্ড)

text: "আরবোভাইরাস" বাংলাদেশের একটি হার্ড রক ব্যান্ড । ২০০২ সালে গিটারিস্ট সুহার্তো শেরিফ, আসিফ আজগর রঞ্জন এবং ড্রামার হিমেলের হাত ধরে যাত্রা শুরু করে আরবোভাইরাস। এরা তিনজন ছিলেন স্কুলজীবন বন্ধু। ব্যান্ডের নামটি মূলত Blade II কমিক বই থেকে সংরক্ষণ করা হয়। আরবোভাইরাস গঠিত হবার পর থেকে এখন পর্যন্ত অনেক মিউজিসিয়ানই এই ব্যান্ডের সাথে কাজ করেছে। সুফি ম্যাভেরিক(ভোকাল), সুহার্তো শেরিফ (গিটার), আসিফ আজগর রঞ্জন (গিটার), আলদেন আলম (বেজ) এবং নাফিস আল আমিন(ড্রামস) হচ্ছে আরবোভাইরাসের বর্তমান লাইনআপ।


title: সাইকেডেলিক রক

text: বিখ্যাত সাইকেডেলিক ব্যান্ডের মধ্যে আছে পিংক ফ্লয়েড এবং দ্য ডোর্স্। উল্লেখযোগ্য বাংলা সাইকেডেলিক রক ব্যান্ডের মধ্যে রয়েছে মহীনের ঘোড়াগুলি, মনোসরণি, ফিলিংস, শিরোনামহীন, হজিয়া, শহরতলী, মেঘদল ও অ্যশেস।


title: বাংলাদেশের ব্যান্ড

text:
বাংলাদেশের ব্যান্ড বা বাংলাদেশী ব্যান্ড বলতে বাংলাদেশে প্রচলিত রক ঘরনার সঙ্গীত ব্যান্ড বোঝায়। উনিশ শতকের ষাটের দশকে পূর্ব পাকিস্তানে বাংলা ব্যান্ডের সূচনা ঘটে। ১৯৭১ সালের মুক্তিযুদ্ধের পরে ৭০ ও ৮০'র দশকে বাংলাদেশে রক ঘরনার ব্যান্ডের বিস্তৃতি ঘটে।
ব্রিটিশ আমল থেকেই ঢাকার বিভিন্ন হোটেল ও নবাব পরিবারের আমন্ত্রণে ব্রিটিশ ব্যান্ড ও সঙ্গীত তারকাদের ঢাকায় গান পরিবেশনের খবর পাওয়া যায়। পাক-ভারত বিভক্তির পরে ১৯৬৩ সালের ১৮ মার্চ ঢাকার সেন্ট গ্রেগরিজ স্কুলের এক সাংস্কৃতিক অনুষ্ঠানে প্রথম ব্যান্ড ধাঁচের গানের খবর পাওয়া যায়। সেই অনুষ্ঠানে ১৭ বছর বয়সী কিশোর টেলফার জনসন গিটার বাজার আর ক্লিফ রিচার্ডের গান পরিবেশন করেন। একই স্কুলের নবম শ্রেণীতে পড়ূয়া ফজলে রব, আলমগীর [পরবর্তীকালে বাংলাদেশ ও পাকিস্তানের জনপ্রিয় গায়ক], রফিক ও সাব্বির ব্যান্ড দল গঠন করেন। বলা হয়, তাদের হাতেই জন্ম নেয় বাংলাদেশের প্রথম ব্যান্ড আইওলাইটস। হোটেল শাহবাগ ও ঢাকা ক্লাবে নিয়মিত পারফর্ম করে ব্যান্ড দলটি। ১৯৬৫ সালে প্রথম ব্যান্ড হিসেবে টিভিতেও পারফর্ম করে ব্যান্ডটি। আইওলাইটসের সমকালীন আরেকটি ব্যান্ডের জন্ম চট্টগ্রামে। নাম জিংগা শিল্পগোষ্ঠী। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড। কারও কারও মতে, এটি বাংলাদেশের প্রথম ব্যান্ড। এমনকি ইন্টারনেট ও কোনো কোনো ইতিহাস রচয়িতাও জিংগাকে এ দেশের প্রথম ব্যান্ড বলে থাকেন। তবে জিংগাকে দেশের প্রথম ব্যান্ড বলার বিশেষ কোনো তথ্য-প্রমাণ মেলে না। এ দলের গায়ক "ওমর খালেদ রুমী" পরবর্তীকালে আরেকটি ব্যান্ডের হয়ে বাংলায় গান করা শুরু করেন। সে বিচারে বলা যায়, তিনিই প্রথম বাংলা গানের ব্যান্ডশিল্পী। জিংগার পর চট্টগ্রামে জন্ম নেয় আরেক ব্যান্ড লাইটনিংস। ১৯৬৭ সালে ফরিদ রশীদ, নিওম্যান্ডেজ, নোয়েল ও শাকিল গড়ে তোলেন "লাইটনিংস" ব্যান্ডটি। তাদের সঙ্গে পাল্লা দিয়ে মাহমুদ, তোতা, চিত্রনায়ক জাফর ইকবাল ও ফারুক মিলে ব্যান্ড গঠন করেন "র‌্যাম্বলিং স্টেনস"। দুটি ব্যান্ডই তৎকালীন পূর্ব পাকিস্তানে বিপুল জনপ্রিয়তা পায়। একই বছরে গঠিত হয় "উইন্ডি সাইট অব কেয়ার" ব্যান্ড। ১৯৬৮ সালে হোটেল ইন্টার কন্টিনেন্টালে আইওলাইটস, উইন্ডিসাইট অব কেয়ার, র‌্যাম্বলিং স্টোনস ও লাইটনিংস একটি প্রতিযোগিতায় অংশ নেয়। প্রতিযোগিতায় শ্রেষ্ঠ ব্যান্ড নির্বাচিত হয় উইন্ডি সাইট অব কেয়ার। এ ব্যান্ডগুলোর পাশাপাশি ১৯৬৬ সালে নারায়ণগঞ্জে জন্ম নেওয়া 'বকলম' ব্যান্ডটি বেশ জনপ্রিয়তা পায়। ১৯৬৯ সালে প্রতিষ্ঠা পায় "ফায়ার অ্যান্ড আইস" ব্যান্ডটি। ১৯৬৯ সালে প্রথম ভাঙনের কবলে পড়ে র‌্যাম্বলিং স্টোনস। এ ব্যান্ডের সদস্যরা আলাদা হয়ে গিয়ে তৈরি করে নতুন ব্যান্ড 'টাইম গো মোশন'। এরপরই দেশের প্রথম ব্যান্ড আইওলাইটসের ভাঙন ধরে। ড্রামার সাব্বির এবং রিদম গিটারিস্ট রফিক ব্যান্ড ছেড়ে দেওয়ায় এটি ভেঙে যায়।
স্বাধীনতার পরে ১৯৭২ সালে প্রতিষ্ঠিত হয় "আগলি ফেসেস" ও "আন্ডার গ্রাউন্ড পিস লাভারস" নামের দুটি ব্যান্ড। বিতর্ক আছে স্বাধীনতার পর জন্ম নেওয়া প্রথম ব্যান্ড নিয়ে। কারও কারও মতে, 'আন্ডার গ্রাউন্ড পিস লাভারস' স্বাধীনতা-পরবর্তী প্রথম ব্যান্ড। দেশের প্রথম ব্যান্ড বিতর্কের পর, স্বাধীনতা-পরবর্তী প্রথম ব্যান্ড বিতর্কের এ ব্যান্ডটির উদ্যোক্তা ওমর খালেদ রুমী। ব্যান্ডে তার সঙ্গী ছিলেন সালাউদ্দিন, সাজ্জাদসহ আরও বেশ ক'জন। অধিকসংখ্যকের মতের ভিত্তিতে "আগলি ফেসেস" ব্যান্ডকেই প্রথম ব্যান্ড ধরা হয়েছে। এটি গঠন করেছিলেন ল্যারী, সাকী, কামাল ও রেজা নামের চার তরুণ। স্বাধীনতা-পরবর্তী প্রথম ব্যান্ডের স্বীকৃতি না পেলেও প্রথম কনসার্ট আয়োজন করে "আন্ডার গ্রাউন্ড পিস লাভারস"। ১৯৭২ সালে ইঞ্জিনিয়ারিং ইনস্টিটিউশনে ব্যান্ডটি প্রথম টিকিট কনসার্ট করে। ১৯৭২-৭৩ সালের আগ পর্যন্ত ব্যান্ডগুলো ইংরেজি গান পরিবেশন করত। বাংলা গানে আগ্রহী হয়ে ফেরদৌস ওয়াহিদ ও ফিরোজ সাঁইসহ কয়েকজন বন্ধু মিলে গঠন করেন 'স্পন্দন' নামের একটি ব্যান্ড। ব্যান্ডের 'এমন একটা মা দে না' গানের সুবাদে তুমুল জনপ্রিয় হয় ব্যান্ডটি। এ সময় উচ্চারণ ব্যান্ড নিয়ে আবির্ভাব ঘটে পরবর্তীকালের গুরু খেতাব পাওয়া শিল্পী আজম খানের। 'ঋষিজ শিল্পীগোষ্ঠী' নিয়ে আসেন ফকির আলমগীর। ১৯৭৩-৭৪ সালে ফেরদৌস ওয়াহিদের গানের পাশাপাশি আজম খানের 'রেলাইনের ঐ বস্তিতে', 'ওরে সালেকা ওরে মালেকা', 'আলাল ও দুলাল'; ফিরোজ সাঁইর 'ইশকুল খুইলাছে রে মওলা' এবং ফকির আলমগীরের 'ও সখিনা' গানগুলো সারা বাংলায় আলোড়ন তোলে। পরবর্তীকালে এ চার শিল্পীর সঙ্গে পিলু মমতাজ যোগ দেন এবং পাঁচপীর নাম নিয়ে উচ্চারণ ব্যান্ডের সঙ্গে তারা পারফর্ম করতে থাকেন। কিন্তু পঞ্চশিল্পীর কাউকেই ব্যান্ড নিয়ে খুব বেশিদূর এগিয়ে যেতে দেখা যায়নি। এককভাবে পরিচিতি গড়তেই তাদের আগ্রহী দেখা গেছে। এরপরে আগমন ঘটে পপ রক ব্যান্ডগুলোর। সোলস [১৯৭৩], ফিডব্যাক টুয়েন্টিথ সেঞ্চুরি [১৯৭৬], বালার্ক [১৯৭৬], অ্যাবনরমাল থ্রি প্লাস [১৯৭৬], মাইলস [১৯৭৯]-এর মতো ব্যান্ডগুলো বাংলা গানে পাশ্চাত্যের ছোঁয়া নতুন রূপরেখা তৈরি করে। ১৯৭২ সালের সুরেলা সঙ্গীত দল বিবর্তিত হয়ে গঠন করা সোলস বাংলাদেশের সবচেয়ে দীর্ঘায়ু ব্যান্ড। মন শুধু মন ছুঁয়েছে, আগের জনম, এ এমন পরিচয়, কেন এই নিঃসঙ্গতা, চায়ের কাপে পরিচয় ইত্যাদি অসংখ্য জনপ্রিয় গান এ ব্যান্ডকে আজও সজীব রেখেছে। আশির দশকে বালর্ক ছেড়ে হ্যাপী আখন্দ, ইমতিয়াক, কামাল, ল্যারীর প্রতিষ্ঠা করা ব্যান্ড মাইলসে যোগ দেন হামিন ও শাফিন আহমেদের মতো সেকাল-একালের জনপ্রিয় শিল্পীদ্বয়। এ সময়ে মানাম, জুয়েল ও তূর্যকে সাথী করে হামিন ও শাফিন রচনা করেছেন জনপ্রিয় তার নতুন ইতিহাস। ফিরিয়ে দাও, চাঁদ তারা সূর্য, জ্বালা জ্বালা, কি জাদু, ধিকি ধিকি আগুন জ্বলেসহ অজস্র জনপ্রিয় গানে সমৃদ্ধ ব্যান্ড মাইলস। ১৯৭৬ সালের 'ফিডব্যাক টুয়েন্টিথ সেঞ্চুরি' কালের হাওয়া রূপান্তরিত হয়ে দেশের শীর্ষস্থানীয় জনপ্রিয় ব্যান্ড 'ফিডব্যাক'-এ। মেলা, মৌসুমী, চিঠি, পালকী, দেহঘড়ির মতো আকাশচুম্বী জনপ্রিয় গান নিয়ে দীর্ঘ পথ মাড়িয়েছে ফিডব্যাক। ১৯৮৪ সালে মেটাল গান নিয়ে শ্রোতার মধ্যে আসে ওয়েভস। কিন্তু একই সময়ে স্কুলপড়ূয়া সঞ্জয়, বাবনা, টিপু, রাসেল, কমলের মতো জন্ম নেওয়া ব্যান্ড 'ওয়ারফেইজ' সময়ের ব্যবধানে হয়ে ওঠে সবচেয়ে জনপ্রিয় "হেভি মেটাল ব্যান্ড"। অবাক ভালোবাসা, জীবনধারা, একটি ছেলে, সময়, অসামাজিকসহ অসংখ্য জনপ্রিয় মেটাল ও হার্ডরক গানের স্রষ্টা ওয়ারফেইজ।
এ সময়েই উইনিং,আর্টসেল,অর্থহীন,অবসকিওর প্রমিথিউস, চিরকুট,ফিলিংস, আর্ক, চাইম, ডিফরেন্ট টাচ, সিম্ফনি, তির্যক, পেপার রাইম, এলআরবি, বাংলা, দলছুট,শিরোনামহীন, রেনেসাঁ,দ্য কিট, অরবিট, ফেইথ, রকস্ট্রাটা, ইন ঢাকা, সাডেন ও নোভার মতো জনপ্রিয় ব্যান্ডগুলোর জন্ম। নব্বই দশকের সবচেয়ে জনপ্রিয় ব্যান্ড এলআরবি সেই তুমি, রূপালি গিটার, সাড়ে তিন হাত মাটি, ফেরারি মন, এখন অনেক রাতসহ অজস্র গান নিয়ে দেশজুড়ে আলোড়ন সৃষ্টি করে। অন্যদিকে ফিলিংস [পরবর্তীকালে নগরবাউল] ব্যান্ড পথ, জেল থেকে বলছি, তারায় তারায়, যাত্রা, দুষ্টু ছেলের দল, বিজলী ইত্যাদি গান নিয়ে দর্শক মাতিয়েছে। আর্ক_ একাকী, সুইটি , প্রেম তুমি; দলছুট_ বাজি, তোমাকেই বলে দেব, ফিরে পেতে চাই; উইনিং_ সোনার মেয়ে, ইচ্ছে করেসহ আরও অনেক গান নিয়ে শ্রোতার মনোযোগ কাড়ে।


title: অর্থহীন (ব্যান্ড দল)

text: অর্থহীন বাংলাদেশের অন্যতম একটি ব্যান্ড। এই ব্যান্ডের প্রতিষ্ঠাতা এবং দলনেতা সুমন। ১৯৯৯ সালে শুরু হওয়া এই ব্যান্ডের এখন পর্যন্ত ৭টি অ্যালবাম প্রকাশিত হয়েছে। তাদের প্রথম অ্যালবাম ত্রিমাত্রিক প্রকাশিত হয় ২০০০ সালের এপ্রিল মাসে। শুরু থেকেই অত্যন্ত জনপ্রিয় এই ব্যান্ডের সবগুলো অ্যালবামই বেস্ট সেলিং হয়েছে। এখন পর্যন্ত তাদের শেষ অ্যালবাম ক্যানসারের নিশিকাব্য প্রকাশিত হয় ২০১৬ সালে। মূলত রক ব্যান্ড হলেও তারা এখন হেভি মেটাল গানও করছে।


title: শিরোনামহীন

text: শিরোনামহীন বাংলাদেশের একটি রক ব্যান্ড। তারা তাদের ক্লাসিকাল রক, প্রোগ্রেসিভ রক, এবং ফোক ধাঁচের সঙ্গীতের জন্য খ্যাতি অর্জন করে। গানের কথা, কম্পোজিশন এবং জনবহুল লাইভ শোর জন্য তারা বাংলাদেশের জনপ্রিয় ব্যন্ডসমূহের মধ্যে অন্যতম স্থান অর্জন করেছে। সঙ্গীতের কাজে তাদের ব্যবহৃত বাদ্যযন্ত্রসমূহের মধ্যে রয়েছে সরোদ, স্যালো, সরাজ, বেহালা এবং আরও অনেক। ২০১০ সালে শিরোনামহীন ব্যান্ডের ওপর একটি তথ্যচিত্র প্রকাশিত হয়েছে। ২০০৮ সালের ১ আগস্ট তারা বামবার সদস্যপদ লাভ করে।


title: কাজী মুহাম্মদ শফিউল্লাহ

text: মুক্তিযুদ্ধের সময় ১৯ মার্চে ঢাকা ব্রিগেড হেডকোয়ার্টার থেকে ব্রিগেডিয়ার জাহানজেব আরবাব জয়দেবপুরে আসেন ২য় ইস্ট বেঙ্গল রেজিমেন্টের বাঙ্গালি সৈন্যদের নিরস্ত্র করতে৷ কিন্তু তিনি ব্যার্থ হন। সে সময় কে এম শফিউল্লাহ ২য় ইস্ট বেঙ্গল রেজিমেন্টের সেকেন্ড-ইন-কমান্ড ছিলেন৷ ব্রিগেডিয়ার জাহানজেব ফিরে যাবার পর কে এম শফিউল্লাহর নেতৃত্বে ২য় ইস্ট বেঙ্গল রেজিমেন্ট বিদ্রোহ ঘোষণা করে৷ ৩টি ব্যাটেলিয়ান নিয়ে জয়দেবপুর থেকে ময়মনসিংহ হয়ে সিলেটের তেলিয়া লাগয় মাতৃমার পর সেক্টর ও এস ফোর্স গঠন করে যুদ্ধ শুরু করেন৷ ২৯ মার্চ ঢাকা আক্রমণের পরিকল্পনা করেন৷ কে এম সফিউল্লাহর নেতৃত্বে প্রথমে সেক্টর ও পরে এস ফোর্স গঠন করে প্রথমে সিলেটসহ বিরাট একটি অংশ মুক্তাঞ্চল গড়ে তোলা হয়৷ একদিকে সিলেট আর একদিকে আশুগঞ্জ, ভৈরব আর মাধবপুর শত্রুমুক্ত করেন তাঁরা৷ তাঁর নেতৃত্বে আশুগঞ্জ, ভৈরব, লালপুর, আজবপুর, সরাইল, শাহবাজপুর, মাধবপুর, ব্রাহ্মণবাড়িয়া, লক্ষ্মিপুর শত্রুমুক্ত হয়ে যায়৷


title: পূর্ণেন্দুকিশোর সেনগুপ্ত

text: ১৯২২ সালে ঢাকার অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধীর আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল।


title: উমাশঙ্কর যোশী

text: উমাশঙ্কর যোশী মহাত্মা গান্ধীর নেতৃত্বে চলমান স্বাধীনতা সংগ্রামে অংশগ্রহণ করেন এবং ইতিহাস সম্পর্কে সম্যক ধারণা লাভ করেন। ১৯২৯ এর জানুয়ারি মাসে গুজরাত কলেজের ছাত্রদের অনুষ্ঠিত ৩৪ দিন ব্যাপী অনশন আন্দোলনেও তিনি অংশ নেন। ১৯৩০ এ তিনি স্বাধীনতা আন্দোলনে প্রত্যক্ষভাবে অংশ নেন এবং ঐ বছর এপ্রিলের প্রথম দিকে সত্যাগ্রহী হিসেবে বিরামগাম সমিতির সদস্য হন। এর পর চোদ্দ সপ্তাহের জন্য তাঁকে কারাবরণ করতে হয়; ১৯৩০ এর নভেম্বরে সবরমতী জেলে শুরু হয়ে তাঁর কারাবাস শেষ হয় পরের বছর ইয়েরওয়াড়ায়। এর পর ১৯৩১ খ্রিঃ তিনি করাচিতে অনুষ্ঠিত কংগ্রেসের জাতীয় অধিবেশনে যোগ দেন এবং জুলাই থেকে ছয় মাস গুজরাত বিদ্যাপীঠে অবস্থান করেন। ১৯৩২ খ্রিঃ সবরমতী ও বিসাপুর জেলে তাঁকে দ্বিতীয়বার আট মাসের জন্য কারাবাস করতে হয়।


title: মাওলানা মুহাম্মদ আলি

text: খিলাফত আন্দোলনের ব্যর্থতা ও চৌরি-চৌরা ঘটনার পর মহাত্মা গান্ধীর অসহযোগ প্রত্যাহার করে নেয়ার ফলে মুহাম্মদ আলি মনঃক্ষুণ্ণ ছিলেন। তিনি তার সাপ্তাহিক হামদর্দ পুনরায় চালু করেন এবং কংগ্রেস ত্যাগ করেন। তিনি নেহেরু রিপোর্টের বিরোধিতা করে। এতে সাংবিধানিক সংস্কার এবং ব্রিটিশ সাম্রাজ্যের অধীনে স্বাধীন জাতি হিসেবে ডমিনিয়ন স্ট্যাটাসের প্রস্তাব করা হয়। মোতিলাল নেহরুর নেতৃত্বে কংগ্রেসের হিন্দু ও মুসলিম সদস্যদের একটি কমিটি এই রিপোর্ট লেখে। সাইমন কমিশনের বিরুদ্ধে এটি একটি প্রধান প্রতিবাদ ছিল। কমিশন সংস্কার প্রস্তাবের জন্য ভারতে আসে কিন্তু তাতে ভারতের দাবির প্রতি কর্ণপাত করা হয়নি। এসময় মুহাম্মদ আলি কারাগারে ছিলেন। তাই সর্বদলীয় সম্মেলনে নেহেরু রিপোর্ট শওকত আলি, বেগম মুহাম্মদ আলি ও কেন্দ্রীয় খিলাফত কমিটির ৩০ জন অন্যান্য সদস্য কর্তৃক নেহরু রিপোর্ট উত্থাপিত হয়। অন্যান্য সদস্যদের মধ্যে ছিলেন আবদুল মজিদ দরিয়াবাদি, আজাদ সোবহানি, মাগফুর আহমেদ আজাজি, আবুল মহসিন মুহাম্মদ সাজ্জাদ ও অন্যান্যরা। মুহাম্মদ আলি নেহেরু রিপোর্টের মুসলিমদের পৃথক নির্বাচনের বিরোধিতা করেন এবং মুহাম্মদ আলি জিন্নাহ ও লীগের ১৪ দফার প্রতি সমর্থন জানান। অন্যান্য মুসলিম নেতা মাওলানা আবুল কালাম আজাদ, হাকিম আজমল খান ও মুখতার আহমেদ আনসারির বিপরীতে গিয়ে তিনি গান্ধীর সমালোচনা করেন। তারা গান্ধী ও ভারতীয় জাতীয় কংগ্রেসকে সমর্থন করতেন।


title: আইন অমান্য আন্দোলন

text: গান্ধীকে এ আন্দোলন পরিচালনার নেতৃত্ব গ্রহণের আহবান জানানো হয়। তিনি উপরিউক্ত আন্দোলন অহিংস পন্থায় পরিচালনা করার সিদ্ধান্ত গ্রহণ করেন। গণবিরোধী লবণ আইন ভঙ্গ করা ছিল সরকারের বিরুদ্ধে তাঁর প্রথম চ্যালেঞ্জ। এ উপলক্ষে ১৯৩০ সালের মার্চ-এপ্রিল মাসে সবরমতি আশ্রম থেকে ডান্ডি পর্যন্ত তাঁর বিখ্যাত পদযাত্রা দেশব্যাপী লবণ আইন ভঙ্গের এক আন্দোলনের সূচনা করে। শীঘ্রই এ আন্দোলন একটি গণআন্দোলনের রূপ নেয়। এ আন্দোলনের জনপ্রিয়তা ও তীব্রতা অনুভব করে সরকার তা দমন করার সিদ্ধান্ত গ্রহণ করে। কংগ্রেস কার্যকরী কমিটি নিষিদ্ধ ঘোষিত হয়। জওহরলাল নেহরু ও গান্ধী উভয়কেই কারারুদ্ধ করা হয়।


title: দোহার উপজেলা

text: মহাত্মা গান্ধীর অসহযোগ আন্দোলন চলাকালে (১৯২০-১৯২২) গান্ধীর আদর্শে এখানে গড়ে তোলা হয় অভয় আশ্রম। ১৯৪০ সালে মালিকান্দা নামক গ্রামে গান্ধী সেবা সঙ্ঘের সর্বভারতীয় সম্মেলনে এখানে আগমন ঘটে মহাত্মা গান্ধীর। তিনি দুই দিন এখানে অবস্থান করেন। তার স্মৃতি রক্ষায় এখানকার একটি সড়কের নামকরণ করা হয় 'গান্ধী সড়ক' নামে।


title: সরোজিনী নায়ডু

text: সরোজিনী নায়ডু ছিলেন ভারতীয় স্বাধীনতা আন্দোলনের এক সক্রিয় যোদ্ধা। মহাত্মা গান্ধীর সঙ্গে তিনি যোগ দেন ডান্ডি পদযাত্রায়। গান্ধীজি, আব্বাস তয়েবজি ও কস্তুরবা গান্ধী গ্রেফতার হলে তিনি ধারাসন সত্যাগ্রহে নেতৃত্ব দেন। তিনি ছিলেন এক বিশিষ্ট বাগ্মী এবং ইংরেজি ভাষার যশস্বী কবি।


title: মোহাম্মদ ওসমান গনি

text: ১৯৭০ সালের জাতীয় নির্বাচনে আইনশৃঙ্খলা রক্ষার দায়িত্ব পালন শেষে দিনাজপুর সার্কিট হাউসে ছিল এক কোম্পানি পাকিস্তানি সেনা। কোম্পানিটি পাকিস্তানে ফিরে যাওয়ার অপেক্ষায় ছিল। মার্চ মাসে তাদের যাত্রা বাতিল করা হয়। ২৮ মার্চ বিকেলে এফএফ রেজিমেন্ট ইপিআর সেক্টরে গোলাবর্ষণ করে। সেক্টর হেডকোয়ার্টারের অবস্থান ছিল কুঠিবাড়িতে। এ সময় সেখানে ইপিআরদের নেতৃত্ব দেওয়ার মতো বাঙালি কর্মকর্তা কেউ ছিলেন না। এমনকি সেক্টরের সবচেয়ে প্রবীণ বাঙালি সুবেদার মেজরও অনুপস্থিত ছিলেন। এ অবস্থায় ইপিআর মর্টার প্লাটুনের বাঙালি সেনারা মর্টারসহ কুঠিবাড়ি থেকে বেরিয়ে যান। তাঁরা কাঞ্চনে অবস্থান নিয়ে সার্কিট হাউস লক্ষ্য করে পাল্টা গোলাবর্ষণ করেন। মর্টার প্লাটুন তাদের রিয়ার হেডকোয়ার্টার স্থাপন করে কাঞ্চনে। ২৯ মার্চ রাতে দিনাজপুর সেক্টরের বাঙালি ইপিআররা একযোগে বিদ্রোহ করে কাঞ্চনে সমবেত হন। ওসমান গনি পার্বতীপুর থেকে ৩০ মার্চ কাঞ্চনে পৌঁছে বিদ্রোহী ইপিআরদের সঙ্গে যোগ দেন। তাঁকে রিয়ার হেডকোয়ার্টারের দায়িত্ব দেওয়া হয়। প্রতিরোধযুদ্ধে তাঁর ভূমিকা ছিল গুরুত্বপূর্ণ। দিনাজপুর শহরে অবস্থানরত পাকিস্তান সেনাবাহিনী কাঞ্চনের রিয়ার হেডকোয়ার্টারে কয়েকবার আক্রমণ করে। ওসমান গনি সহযোদ্ধাদের নিয়ে দক্ষতার সঙ্গে এ আক্রমণ প্রতিহত করেন। তাঁর নেতৃত্ব ও পরিচালনায় ইপিআর সেনারা সাহসিকতার সঙ্গে পাকিস্তান সেনাবাহিনীর বিরুদ্ধে যুদ্ধ করেন। ৩১ মার্চ দিনাজপুর শহর মুক্ত হয়। কয়েক দিন পর রংপুর ও সৈয়দপুর থেকে আগত পাকিস্তানি সেনারা দিনাজপুর শহরে নিয়ন্ত্রণ প্রতিষ্ঠার জন্য তাঁদের আক্রমণ করে। অব্যাহত আক্রমণের মুখে কাঞ্চনে অবস্থানরত ওসমান গনিরা দুই ভাগে বিভক্ত হয়ে দুই স্থানে যান। একটি দলের নেতৃত্বে ছিলেন তিনি। ১২ এপ্রিল ওসমান গনি তাঁর দলের সহযোদ্ধাদের নিয়ে বিরলে অবস্থান নেন। পাকিস্তান সেনাবাহিনীর সঙ্গে কয়েক দিন ধরে তাঁর দলের যুদ্ধ হয়। পাকিস্তানিরা ভারী অস্ত্র ও সাঁজোয়া যান নিয়ে কয়েকবার তাঁদের আক্রমণ করে। ওসমান গনি সহযোদ্ধাদের নিয়ে বীরত্বের সঙ্গে যুদ্ধ করেন। কিন্তু তাঁরা সেখানে টিকে থাকতে ব্যর্থ হন। এরপর তিনি সহযোদ্ধাদের নিয়ে পশ্চাদপসরণ করে নানাবাড়ি নামক স্থানে অবস্থান নেন। দু-তিন দিন পর পাকিস্তানিরা সেখানে আক্রমণ করে। তখন সেখানে ছোটখাটো যুদ্ধ হয়। তাঁরা পিছে হটে কিশোরীগঞ্জে যান। ২৪ এপ্রিল পাকিস্তান সেনাবাহিনীর বিরাট দল ওসমান গনির দলকে আক্রমণ করে। তখন তিনি সহযোদ্ধাদের নিয়ে পাল্টা আক্রমণ চালান। তাঁদের আক্রমণে পাকিস্তান সেনাবাহিনীর বেশ ক্ষতি হয়। এরপর পাকিস্তানিরা ভারতীয় ভূখণ্ডে অনবরত শেলিং করতে থাকে। এতে জানমালের বেশ ক্ষয়ক্ষতি হয়। ভারতীয় কর্তৃপক্ষ ক্ষয়ক্ষতি এড়াতে তাঁকে সহযোদ্ধাসহ ভারতে যাওয়ার অনুরোধ করে। তখন তিনি বাধ্য হয়ে সহযোদ্ধাদের নিয়ে ভারতে যান। ভারতে পুনঃসংগঠিত হওয়ার পর ওসমান গনি ৬ নম্বর সেক্টরে মুক্তিযোদ্ধা প্রশিক্ষণ কার্যক্রমের সঙ্গে যুক্ত ছিলেন। বিভিন্ন শিবিরে আশ্রয় নেওয়া ছাত্র-যুবকদের মধ্যে যাঁরা মুক্তিযুদ্ধে যেতে ইচ্ছুক, তাঁদের মধ্যে থেকে তিনি মুক্তিযোদ্ধা বাছাই করেন এবং প্রশিক্ষণ দেন।


title: ভীমরাও রামজি আম্বেডকর

text:
আম্বেদকরের প্রসিদ্ধি এবং অস্পৃশ্য সম্প্রদায়ের জনপ্রিয় সমর্থনের কারণে, তাঁকে ১৯৩২ সালে লন্ডনে দ্বিতীয় গোলটেবিল বৈঠকে (Second Round Table Conference) আমন্ত্রণ জানানো হয়েছিল। "মহাত্মা গান্ধী" অস্পৃশ্যদের জন্য গঠিত পৃথক নির্বাচকমন্ডলীর প্রচণ্ডভাবে বিরোধিতা করেন, যদিও তিনি অন্য সকল সংখ্যা লঘুদের যেমন মুসলমানদের ও শিখদের পৃথক নির্বাচকমন্ডলী (Separate Electorate) বিনা দ্বিধায় মেনে নেন এই বলে যে, তিনি অস্পৃশ্য সম্প্রদায়ের গঠনকৃত নির্বাচকমন্ডলী হিন্দু সমাজকে ভবিষ্যতে বিভক্ত এবং উচ্চশ্রেণীর ক্ষমতা কমিয়ে দিতে পারে।
১৯৩২ সালে যখন ব্রিটিশরা আম্বেদকরের সাথে একমত হন এবং পৃথক নির্বাচকমন্ডলীদের ঘোষণা করেন, তখন মহাত্মা গান্ধী পূনের এরোদা কেন্দ্রীয় কারাগারে (Yerwada central jail) শুধুমাত্র অন্ত্যজ সম্প্রদায়ের পৃথক নির্বাচকমন্ডলীর প্রতি উপবাস শুরু করেন।
মহাত্মা গান্ধীর এই উপবাস (fast) ভারতজুড়ে বেসামরিকদের মাঝে প্রবল বিক্ষোভের উদ্দীপনা জোগায় এবং ধর্মীয় গোঁড়াবাদী নেতারা (Orthodox Politicians), কংগ্রেস নেতারা কর্মীদের মধ্যে মদন মোহন মালব্য ও পালঙ্কর বালো ও তাঁর সমর্থকরা আম্বেদকরের সহিত এরাভাদে (Yeravada) যৌথ বৈঠক করেন। গান্ধীবাদীদের প্রবল চাপের মুখে (Massive coercion) এবং সাম্প্রদায়িক প্রতিশোধ (Communal reprisal) ও অস্পৃশ্য সম্প্রদায়কে নির্মূলীকরণের আশঙ্কায় আম্বেদকর পৃথক নির্বাচকমন্ডলী বাতিল করতে সম্মত হন। এই চুক্তির পরে গান্ধী উপবাস পরিত্যাগ করেন, ইতিহাসে এটি "পূনে চুক্তি" নামে পরিচিত। চুক্তির ফলশ্রুতিতে, আম্বেদকর পৃথক নির্বাচকমন্ডলী গঠনের দাবি ছেড়ে দেন যা আম্বেদকর গান্ধীর সাথে বৈঠকের আগে ব্রিটিশ সাম্প্রদায়িক কর্তৃক শর্ত সাপেক্ষে মঞ্জুর করে প্রতিশ্রুতি বদ্ধ হন। একটি নির্দিষ্ট সংখ্যক আসন অস্পৃশ্যদের জন্য সংরক্ষিত হয়। এই চুক্তিতে যাকে বলা হয় "অস্পৃশ্য সম্প্রদায়" (Depressed Class)।


title: সুলতান আহমেদ (বীর বিক্রম)

text: ১৯৭১ সালের ২৮ মার্চ কে এম সফিউল্লাহ (বীর উত্তম) বিদ্রোহ করে জয়দেবপুর থেকে ময়মনসিংহে পৌঁছে সিদ্ধান্ত নেন ঢাকায় আক্রমণের। এই আক্রমণ পরিকল্পনার অংশ হিসেবে মতিউর রহমানের নেতৃত্বে ময়মনসিংহের ২ নম্বর ইপিআর উইংয়ের দুই কোম্পানি সেনা নরসিংদীর পাঁচদোনায় প্রতিরক্ষা অবস্থান নেন। সুলতান আহমেদ তাঁর দল নিয়ে সেখানে ১ এপ্রিল যোগ দেন। তাঁরা অবস্থান নেন পাঁচদোনার চার মাইল পশ্চিমে শীতলক্ষ্যা নদীর পূর্বপারে ডাঙ্গা নামের স্থানে। পরদিন পাকিস্তান সেনাবাহিনীর একটি দল ঢাকা থেকে নরসিংদী যাচ্ছিল। সুলতান আহমেদ তাঁর ক্ষুদ্র দল নিয়ে দুঃসাহসিকতার সঙ্গে পাকিস্তান সেনাবাহিনীর ওপর আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পরে তাঁরা পাকিস্তান সেনাবাহিনীর ওই দলকে চারদিক থেকে ঘেরাও করে ফেলেন। ফলে, পাকিস্তানিরা পশ্চাদপসরণ করতে পারছিল না। এরপর পাকিস্তানিদের নতুন দল এসে ব্যাপক আর্টিলারি গোলাবর্ষণ করতে থাকে। কিন্তু মুক্তিযোদ্ধারা পাকিস্তানিদের ঘেরাও করে রাখেন। যুদ্ধ অব্যাহত থাকে। পরদিন পাকিস্তানি বিমান আকাশ থেকে গোলাবর্ষণ করে। মুক্তিযোদ্ধারা মাটি কামড়ে কয়েক দিন তাঁদের অবস্থান ধরে রাখেন। ১১ এপ্রিল পাকিস্তান সেনাবাহিনীর নতুন দল বিমানবাহিনীর সহায়তা নিয়ে মুক্তিযোদ্ধাদের ওপর আক্রমণ করে। কয়েক দিনের যুদ্ধে মুক্তিযোদ্ধাদের গোলাবারুদ কমে এসেছিল। কয়েকটি প্রতিরক্ষা অবস্থান একদম গুলিশূন্য হয়ে পড়ে। এ অবস্থায় তাঁরা পশ্চাদপসরণ করে মাধবপুরে সমবেত হন।


title: ২০১৮ ফিফা বিশ্বকাপ বাছাইপর্ব

text: ২০১৮ ফিফা বিশ্বকাপ বাছাইপর্ব ছিল রাশিয়ায় আয়োজিত ২০১৮ ফিফা বিশ্বকাপের জন্য যোগ্য দল নির্ধারণী বাছাইপর্ব। এই বাছাইপর্বে ২০১৮ ফিফা বিশ্বকাপের ৩২টি দলের মধ্যে ৩১টি দল খেলার জন্য উত্তীর্ণ হয়েছে। বাকি ১টি দল ছিল রাশিয়া, যারা স্বাগতিক হিসেবে পূর্বেই ২০১৮ ফিফা বিশ্বকাপে খেলার যোগ্যতা অর্জন করেছে। বাকি ২১০টি ফিফার অন্তর্ভুক্ত দল বাছাইপর্বের এই প্রতিযোগিতায় খেলার যোগ্যতা অর্জন করেছে, এবং ফিফার ইতিহাসে এইবারই প্রথমবারের মতো ফিফার সকল দল বাছাইপর্বের প্রাথমিক পর্যায়ে খেলার যোগ্যতা অর্জন করেছিল, কিন্তু জিম্বাবুয়ে এবং ইন্দোনেশিয়া তাদের প্রথম খেলার পূর্বেই বাতিল হয়ে গিয়েছিল। ভুটান, দক্ষিণ সুদান, জিব্রাল্টার এবং কসোভো এই বারের বাছাইপর্বে তাদের অভিষেক করেছিল। ২০১৪ ফিফা বিশ্বকাপ বাছাইপর্বে ওমানের বিরুদ্ধে এক হোম ম্যাচে দর্শকদের দ্বারা সৃষ্ট সমস্যার জন্য মায়ানমারের সকল খেলার নিষিদ্ধ করা হয়। অতঃপর মায়ানমার এই নিষেধাজ্ঞার বিরুদ্ধে আপিল করে, যার ফলে তারা তাদের সকল হোম ম্যাচ দেশের বাইরে খেলার অনুমতি পায়।


title: ২০১৪ ফিফা বিশ্বকাপ উদ্বোধনী অনুষ্ঠান

text: উদ্বোধনী অনুষ্ঠানের কয়েক ঘণ্টা আগ থেকেই হাজার হাজার ব্রাজিলীয় সমর্থক রাস্তায় নেমে আসে এবং তারা নেচে গেঁয়ে তাদের দলের প্রতি পূর্ণ সমর্থন জ্ঞাপন করে। যদিও ব্রাজিলিয়ানদের আরেকটি অংশ প্রতিযোগিতার নিমিত্তে করা আনুমানিক ১৬ বিলিয়ন ডলার খরচের ইতিহাসের সবচেয়ে ব্যয়বহুল বিশ্বকাপ আয়োজনের জন্য তাদের প্রতিবাদ অব্যহত রাখে। সাও পাওলোর রাস্তায় পুলিশকে বিক্ষোভকারীদের ঠেকাতে কাঁদানে গ্যাস ব্যবহার করতে হয়।


title: ২০১৮ ফিফা বিশ্বকাপ বাছাইপর্ব

text: এই বাছাইপর্বে ফিফার সকল সদস্য প্রবেশ করলেও সকলকে প্রতিদ্বন্দ্বিতা করার সুযোগ দেওয়া হয়নি। ২০১৫ সালে ১২ মার্চে, জিম্বাবুয়ে জাতীয় ফুটবল দলকে এই প্রতিযোগিতা থেকে বহিষ্কার করা হয়, কারণ তাদের প্রাক্তন কোচ হোসে ক্লাউডিনেই একটি বিভক্তি ফি পরিশোধ করতে ব্যর্থ হয়েছিল এবং ২০১৫ সালের ৩০ মার্চ তারিখে ফিফা কর্তৃক তাদের ফুটবল সংস্থাকে স্থগিত করায় ইন্দোনেশিয়া জাতীয় ফুটবল দলকেও এই প্রতিযোগিতা থেকে বাদ দেওয়া হয়। কুয়েত জাতীয় ফুটবল দলও তাদের একাধিক খেলা থেকে একই রকমভাবে স্থগিতাদেশ প্রাপ্ত হয়েছিল যখন বাছাইপর্বে তাদের খেলা চলমান অবস্থায় ছিল, যার ফলে তারা এই প্রতিযোগিতা থেকে বাদ পড়ে যায়। ২০১৭ সালের ৩ মার্চ তারিখে ব্রাজিল প্যারাগুয়েকে ৩-০ গোলে পরাজিত করে বিশ্বকাপের চূড়ান্ত পর্বে খেলার জন্য যোগ্যতা অর্জনকারী প্রথম দলে পরিণত হয়। প্রথম দল হিসেবে ব্রাজিল উত্তীর্ণ হওয়ার ২৩৩ দিন পর ২০১৭ সালের ১৫ নভেম্বর তারিখে পেরু ৩২তম এবং চূড়ান্ত দল বিশ্বকাপের চূড়ান্ত পর্বে খেলার জন্য যোগ্যতা অর্জন করে, তারা ওএফসি–কনমেবল প্লে-অফে নিউজিল্যান্ডকে ২–০ গোলে পরাজিত করে এই যোগ্যতা অর্জন করে।


title: ২০১৮ ফিফা বিশ্বকাপ

text: চ্যানেল ওয়ান রাশিয়া এর "ইভেনিং আরজেন্ট"-এ ২২ অক্টোবর ২০১৬ তারিখে নির্বাচনের ফলাফল ঘোষণা করা হয়। রাশিয়া বিশ্বকাপ মাস্কট নির্বাচিত হতে শেষ তিনে লড়েছে বাঘ, বিড়াল, নেকড়ে। ১০ লাখেরও বেশি ভোটদানকারীর মধ্যে ৫৩ শতাংশ বেছে নিয়েছেন নেকড়েরূপী ‘জাবিভাকা’কে। বাঘ পেয়েছে ২৭ শতাংশ ভোট, বিড়ালের ভোট ২০ শতাংশ। যেটি ২০১৬ সালের সেপ্টেম্বরে ফিফা প্লাটফর্মের সাথে এবং চ্যানেল ওয়ানে সরাসরি সম্প্রচারের সময় অনুষ্ঠিত হয়, সেখানে সৃজনশীল প্রতিযোগিতারও ফলাফল ঘোষিত হয়।


title: ২০১৮ ফিফা বিশ্বকাপ বাছাইপর্ব (ওএফসি)

text:
যদিও ওএফসি নেশন্স কাপের নকআউট পর্বের ফলাফল বিশ্বকাপের তৃতীয় রাউন্ডের জন্য যোগ্যতা অর্জনকারী দলের উপর কোন প্রভাব ফেলে না, তবে পরিসংখ্যানগত উদ্দেশ্যে এই ম্যাচগুলি বিশ্বকাপের বাছাইপর্বের অংশ বলে বিবেচিত করা হয়েছে। ওএফসি নেশন্স কাপের নকআউট পর্বের গোলদাতা, গোলরক্ষক এবং হলুদ কার্ড, লাল কার্ডের পরিসংখ্যানে ফিফার বাছাইপর্বের সাথে হিসাব করা হয়েছে (যেমনটি ২০১৪ ফিফা বিশ্বকাপ বাছাইপর্বে করা হয়েছিল)।
ওএফসি অঞ্চলের বাছাইপর্বের তৃতীয় পর্বের ড্র ২০১৬ সালের ৮ জুলাই , ১১:০০ (এনজেডএসটি) সময়ে নিউজিল্যান্ডের অকল্যান্ডে অবস্থিত ওএফসি সদরদপ্তরে অনুষ্ঠিত হয়েছে।


title: ফিফা বিশ্বকাপ

text: ১৯৩৪ সালের দ্বিতীয় বিশ্বকাপে থেকে অংশগ্রহণকারীদের সংখ্যা সীমিত রাখতে যোগ্যতা নিরূপণী প্রতিযোগিতা অনুষ্ঠিত হচ্ছে। ছয়টি মহাদেশীয় এলাকার (আফ্রিকা, এশিয়া, উত্তর ও মধ্য আমেরিকা এবং ক্যারিবিয়ান, দক্ষিণ আমেরিকা, ওশেনিয়া, ইউরোপ) কনফেডারেশন এটির ব্যবস্থাপনায় নিয়োজিত। প্রতিটি বিশ্বকাপে ফিফা ঠিক করে কোন মহাদেশ থেকে কতটি দল অংশ নেবে। সাধারণত কনফেডারেশনভুক্ত দলের শক্তি ও দক্ষতার উপর নির্ভর করেই এ সিদ্ধান্ত নেয়া হয়। তবে এখানে কনফেডারেশন সমূহের লবিং ও কাজ করে।


title: ২০১০ ফিফা বিশ্বকাপ

text: বিশ্বকাপের এই আসরের শিরোপাধারী দল হচ্ছে স্পেন। ফাইনালে ইউরো চ্যাম্পিয়ন ও ফিফা র‌্যাঙ্কিংয়ে দ্বিতীয় অবস্থানে থাকা স্পেন তৃতীয়বারের মতো বিশ্বকাপের ফাইনাল খেলতে আসা নেদারল্যান্ডসকে ১–০ গোলে পরাজিত করে। নির্ধারিত সময় পেরিয়ে অতিরিক্ত সময়ের খেলার শেষ দিকে স্পেন আন্দ্রেজ ইনিয়েস্তার জয়সূচক গোলে নেদারল্যান্ডসকে পরাজিত করে। সেই সাথে প্রথমবারের মতো ফাইনালে উঠেই বিশ্বকাপ জয়ের স্বাদ পায় স্পেন। স্বাগতিক দেশ দক্ষিণ আফ্রিকা এবং গতবারের শিরোপাজয়ী দল ইতালি ও রানার্স-আপ ফ্রান্স গ্রুপ পর্বের গণ্ডি পেরোতে ব্যর্থ হয়। এছাড়াও ফুটবলের মহারথী দল ব্রাজিল, আর্জেন্টিনা, ও জার্মানিও নকআউট পর্বেই বাদ পড়ে যায়। এই বিশ্বকাপের একমাত্র অপরাজিত দলটি হচ্ছে নিউজিল্যান্ড যদিও তারা গ্রুপ পর্ব থেকেই বিদায় নিয়েছিল, কিন্তু গ্রুপ পর্বের কোনো খেলাতেই তারা পরাজিত হয়নি।


title: ২০১৪ ফিফা বিশ্বকাপ নকআউট পর্ব

text: দল দুইটি এর আগে ২৫টি খেলায় মুখোমুখি হয়েছিল, তবে ফিফা বিশ্বকাপে এই প্রথম। এই প্রথম কলম্বিয়া বিশ্বকাপের কোয়ার্টার-ফাইনালে পৌছায়। ব্রাজিলীয় মিডফিল্ডার লুইজ গুস্তাভো একাধিক হলুদ কার্ড দেখার কারণে এই খেলা থেকে বহিষ্কৃত হন। এই খেলায় ফিফা বিশ্বকাপের ইতিহাসে সর্বোচ্চ সংখ্যক ফাউলের (৫৪) রেকর্ড স্থাপিত হয়। খেলার ৮৮তম মিনিটে কলম্বিয়ান ডিফেন্ডার হুয়ান কামিলো জুনিউগা ব্রাজিলীয় ফরোয়ার্ড নেইমারকে ট্যাকল করেন, যার ফলাফলস্বরূপ তার কশেরুকা ভেঙ্গে যায় এবং তিনি প্রতিযোগিতা থেকে ছিটকে পড়েন।


title: ২০১৮ ফিফা বিশ্বকাপ বাছাইপর্ব (কনমেবল)

text: এটি হচ্ছে দক্ষিণ আমেরিকা অঞ্চলের ২০১৮ ফিফা বিশ্বকাপ বাছাইপর্ব যেখানে উত্তীর্ণ দলগুলো রাশিয়ায় অনুষ্ঠিত ২০১৮ ফিফা বিশ্বকাপে খেলার যোগ্যতা অর্জন করবে। এই অঞ্চলের বাছাইপর্বে শুধুমাত্র দক্ষিণ আমেরিকান ফুটবল কনফেডারেনের (কনমেবল) সদস্যপদপ্রাপ্ত জাতীয় দলগুলো খেলতে সক্ষম হয়েছে। কনমেবলের দলগুলোর জন্য সর্বমোট ৪.৫টি স্থান (৪টি সরাসরি স্থান এবং ১টি আন্ত-কনফেডারেশন প্লে-অফ স্থান) বিশ্বকাপের জন্য সহজলভ্য রয়েছে।


title: ২০১৪ ফিফা বিশ্বকাপ বাছাইপর্ব

text: ২০১৪ ফিফা বিশ্বকাপ বাছাইপর্ব ছয়টি ফিফা কনফেডারেশন কর্তৃক আয়োজিত ফিফা বিশ্বকাপ প্রতিযোগিতার সিরিজ। ৩২টি দল ২০১৪ সালে ব্রাজিলে অনুষ্ঠিতব্য ফিফা বিশ্বকাপ ফুটবলে অংশগ্রহণ করবে। তন্মধ্যে, স্বাগতিক ব্রাজিল ফুটবল দলের জন্য একটি স্থান সংরক্ষিত রয়েছে। বাদবাকী ৩১ দলের স্থান নিশ্চিতকরণে বাছাইপর্বের আয়োজন করা হয়। ছয়টি ফিফা কনফেডারেশনের ২০৭টি দল প্রতিদ্বন্দ্বিতা করে। ঐ কনফেডারশন থেকে সর্বাধিক সফল দলগুলোকে নির্ধারণ করা হয়েছে। খুবই সীমিত পরিসরে বাছাইপর্ব সম্পন্নের লক্ষ্যে আন্তঃকনফেডারেশনের মধ্যে স্থান-নির্ধারণী খেলার আয়োজন করতে হয়েছে। ভুটান, ব্রুনেই, গুয়াম ও মৌরতানিয়া বাছাইপর্বে অংশগ্রহণ করেনি। দক্ষিণ সুদান ফিফায় যোগদান করলেও অংশ নেয়নি। বাছাইপর্বে সর্বমোট ৮২০টি খেলা অনুষ্ঠিত হয়। ৮২৪টি খেলা আয়োজনের কথা থাকলেও বাহামা ও মৌরিতাস নাম প্রত্যাহার করায় ৮২০টি খেলা আয়োজন করতে হয়েছে। ১৫ জুন, ২০১১ তারিখে মন্তেসেরাত ও বেলাইজের মধ্যকার খেলার মাধ্যমে ২০১৪ সালের ফিফা বিশ্বকাপ বাছাইপর্বের উদ্বোধন ঘটে। বেলিজিয়ান স্ট্রাইকার ডিওন ম্যাককলে প্রথম গোলটি করেন। ২০ নভেম্বর, ২০১৩ তারিখে জর্দানকে হারিয়ে উরুগুয়ে বিশ্বকাপের চূড়ান্তপর্বে অংশ নেয়ার যোগ্যতা অর্জন করে। ফিফা র‌্যাঙ্কিংয়ের শীর্ষ ২৪ দলের মধ্যে ২৩টি দলই চূড়ান্ত পর্বে অংশ নিচ্ছে।


title: চিত্রলৈখিক নকশানির্মাণ

text: সমাজের চাহিদা, নকশাবিদের কল্পনা ও নতুন নতুন প্রযুক্তির উদ্ভব, এ সবই চিত্রলৈখিক নকশানির্মাণের ইতিহাসে গুরুত্বপূর্ণ ভূমিকা রেখেছে। প্রাচীন চীন, মিশর ও গ্রিসের পুঁথিতে চিত্রলৈখিক নকশার প্রচুর সুন্দর উদাহরণ রয়েছে। ১৫শ শতকে ইউরোপে পুস্তক মুদ্রণশিল্পের উদ্ভব ও বিকাশ ঘটলে বইয়ের পাতা সাজানোর কাজটি ধীরে ধীরে শতাব্দীর পর শতাব্দী ধরে বিকাশ লাভ করতে শুরু করে। যারা বইয়ের হরফ সাজাতেন, তারাই বইয়ের পৃষ্ঠার নকশা করতেন। ১৯শ শতকের শেষ দিকে এসে আলাদা শিল্প বিপ্লব-পরবর্তী সমাজ ব্যবস্থার প্রেক্ষাপটে বিভিন্ন যোগাযোগের মাধ্যমের (যেমন প্রাচীরপত্র বা বিজ্ঞাপনী প্রচারপত্র) নকশাকরণ ও এগুলির গণ-উৎপাদনের প্রক্রিয়া দুইটি পৃথক হয়ে যায়। ফলে একটি বিশেষায়িত পেশা হিসেবে আধুনিক চিত্রলৈখিক নকশানির্মাণের উদ্ভব হয়।


title: বরাবর গুহাসমূহ

text: বারাবার পর্বতে চারটি গুহা রয়েছে, করণ চৌপর, ,লোমাস ঋষি এবং বিশ্ব জোপরি। "সুদামা" এবং ",লোমশ ঋষি গুহাগুলি" ভারতে পাথর-খোদাই স্থাপত্যের প্রাচীনতম উদাহরণ, মৌর্য যুগের স্থাপত্য শিল্পের পুঙ্খানুপুঙ্খ সুক্ষ্মতা এর বৈশিষ্ট্য, যা পরবর্তী শতাব্দীতে স্থাপত্য শিল্পের এক অন্যতম ধারা হিসেবে বিকশিত হয়। মহারাষ্ট্র।মহারাষ্টের অজন্তা এবং কারলা গুহাগুলি।কারলা গুহাগুলিতে পাওয়া বড় বৌদ্ধ চৈত্যগুলির ন্যায় এগুলিও একই ধারার শিল্প, যা পরবর্তীকালে ব্যাপকভাবে দক্ষিণ এশীয় পাথর-খোদাই স্থাপত্যের ঐতিহ্যকে প্রভাবিত করে। বারাবার গুহাগুলিতে যে বিশালাকায় খিলানগুলি আছে তা প্রাচীন ইতিহাসে খুব কম দেখতে পাওয়া যায়।


title: প্রাচীন বিশ্বায়ন

text: এ ধরণের বিলাসদ্রব্যের উদাহরণ হিসেবে অন্তর্ভুক্ত ছিল চৈনিক সিল্ক, বহিরাগত ভেষজ, কফি, তুলো, লোহা, ভারতীয় সুতি কাপড়, আরবীয় ঘোড়া, রত্ন এবং মশলা বা ঔষধ যেমন জায়ফল, লবঙ্গ, মরিচ, অম্বর এবং আফিম। ত্রয়োদশ শতাব্দীর পাশাপাশি আজকের দিনেও বিলাসদ্রব্য পছন্দ করা হয় এজন্য যে ছোট কিন্তু মূল্যবান পণ্যগুলোর উচ্চ পরিবহন খরচ থাকার পরেও এদের উচ্চমূল্য থাকতে পারে, যেখানে স্বল্প মূল্যের ভারী পণ্য বেশি দূর বহন করার মূল্য নেই। এই ধরনের বিলাসবহুল দ্রব্যের ক্রয়কে বলা হয় প্রাচীন ভোগ যেহেতু নিত্যদিনের প্রয়োজনের বিপরীতে এসব দ্রব্যের বাণিজ্য অনেক জনপ্রিয় ছিল। এসব দ্রব্যের ক্ষেত্রে খাদ্য, ঔষধ এবং ব্যবহারিক ঔষধবিজ্ঞান এর মাঝে পার্থক্য অনেক সময়ই বেশ অস্পষ্ট যেগুলো দামী ছিল কেবল তারা বিরল এজন্যেই না বরং এ কারনে যে এগুলোর আবেদন ছিল স্বাস্থ্য এবং শরীরের দেহরস তত্ত্বের ওপর যা প্রাক-আধুনিক ইউরেশিয়া জুড়ে প্রভাব বিস্তার করে ছিল।


title: হাইড্রলিক্স

text: মেসোপটেমিয়া এবং প্রাচীন মিশর তে জলপ্রবাহ প্রথম প্রারম্ভিক ব্যবহারগুলি, যেখানে ৬ ষ্ঠ সহস্রাব্দের বিসি থেকে জলচক্র ব্যবহার করা হয়েছে এবং [২] [২] সহস্রাব্দ বিসি জল ক্ষমতার অন্যান্য প্রারম্ভিক উদাহরণ প্রাচীন মধ্য এশিয়ার কানাত সিস্টেম এবং প্রাচীন মধ্য এশিয়ার তুপন জল সিস্টেম অন্তর্ভুক্ত করে।


title: মহাস্থানগড়

text: প্রথম যুগ: এ পর্যায়ে রয়েছে প্রাক-মৌর্য সংস্কৃতির স্মারক হিসেবে খ পর্যায়ের বিপুল পরিমাণ উত্তর ভারতীয় কালো মসৃণ পাত্র, রুলেটেড পাত্র, কালো ও লাল রঙের পাত্র, কালো প্রলেপযুক্ত পাত্র, ধূসর বর্ণের পাত্র, পাথরের যাতা, মাটির তৈরি মেঝেসহ মাটির ঘর (রান্নাঘর), চুলা এবং খুটির গর্ত। উত্তরাঞ্চলীয় কালো মসৃণ পাত্র সর্বনিম্ন স্তরে অধিক পরিমাণে পাওয়া গেছে। এদের মধ্যে থালা, কাপ, গ্লাস এবং গামলা প্রধান। এ স্তরে অত্যন্ত সীমিত এলাকায় একটি ইট বিছানো মেঝে পাওয়া গেছে। কিন্তু এখনও পর্যন্ত মেঝের সাথে সংশ্লিষ্ট কোন দেয়াল পাওয়া যায়নি। সম্ভবত প্লাইস্টোসিন ভূভাগের উপর এখানে সর্বপ্রথম বসতি গড়ে উঠেছিল। এর উপরের বসতি স্তরের তেজস্ক্রিয় কার্বন তারিখ পাওয়া গেছে খ্রিস্টপূর্ব চার শতকের শেষ ভাগ। এ থেকে ধারণা করা যায়, এ স্তরের বসতি প্রাক-মৌর্য যুগের। এই আদি বসতি স্তর নন্দ বা  প্রায় ঐতিহাসিক সংস্কৃতির   সাথে সম্পৃক্ত কিনা তা নির্ণয় করা প্রয়োজন।


title: প্রাচীন মিশরে সমকামিতা

text: তালমুদীয় সাহিত্যে প্রাচীন মিশরীয়দের উদ্দাম যৌনজীবনের উল্লেখ পাওয়া যায়। এই সাহিত্যে প্রায়শই যৌন অপরাধের প্রধান উদাহরণ হিসেবে প্রাচীন মিশরীয়দের কথা উল্লেখ করা হয়। রাশির বর্ণনা অনুসারে, মিশরীয় নারীদের মধ্যে একাধিক স্বামী গ্রহণের প্রথা ছিল। মাইমোনিডেস নারী-সমকামিতাকে “মিশরের ক্রিয়া” হিসেবে উল্লেখ করেছেন। বহুপুরুষগামিতা ও নারী-সমকামিতা প্রাচীন মিশরের বৈশিষ্ট্য হিসেবে বিবেচিত হত এবং পুরুষ-পুরুষ সমকামী সম্পর্ক সাধারণত বিবেচিত হত সদোম, গোমোরাহ ও আমালেকের বৈশিষ্ট্য হিসেবে।


title: প্রাচীন মিশরে সমকামিতা

text: মিশরতত্ত্ববিদ ও ইতিহাসবিদগণ নিয়াঙ্খখ্‌নুম ও খ্‌নুমহোটেপের এই চিত্রগুলির ব্যাখ্যা প্রসঙ্গে ঐক্যমত পোষণ করতে পারেননি। কোনও কোনও গবেষক বিশ্বাস করেন যে, এই চিত্রগুলি দুই বিবাহিত পুরুষের সমকামী প্রবৃত্তির উদাহরণ এবং এ থেকেই প্রমাণিত হয় যে প্রাচীন মিশরীয়রা সমলিঙ্গ সম্পর্কগুলিকে অনুমোদন করতেন। অন্যান্য গবেষকেরা এই মত স্বীকার করেন না। তাঁদের ব্যাখ্যা অনুসারে, এই দৃশ্যগুলি থেকে প্রমাণিত হয় যে, নিয়াঙ্খখ্‌নুম ও খ্‌নুমহোটেপ ছিলেন যমজ। হয়ত তাঁরা মিলিত যমজ ছিলেন। এই দুই ব্যাখ্যার মধ্যে কোন ব্যাখ্যাটি সঠিক, তা বিচারের অপেক্ষা না রেখেও বলা চলে যে, এই চিত্রগুলি থেকে বোঝা যায় নিয়াঙ্খখ্‌নুম ও খ্‌নুমহোটেপ জীবদ্দশায় তথা মৃত্যুকালেও পরস্পরের খুব ঘনিষ্ঠ ছিলেন।


title: খিলান

text: প্রাচীন চীনে, বেশিরভাগ স্থাপত্য কাষ্ঠনির্মিত কাঠামো ছিল, কয়েকটি বিখ্যাত আর্ক ব্রিজ এবং পাথর-খোদাই করা ত্রাণ সামগ্রীতে একটি শিল্পসম্মত চিত্র ছিল। অতএব, হান রাজবংশের (২০২ খ্রিস্টপূর্বাব্দ - ২২0 খ্রিস্টপূর্বাব্দ।) স্থাপত্যের একমাত্র জীবন্ত উদাহরণ পৃথিবী পিটান প্রতিরক্ষামূলক দেওয়াল এবং টাওয়ারগুলি, সিরামিক ছাদের টালি আর অস্তিত্বহীন কাঠের কাঠামো, পাথর গেট টাওয়ার, এবং ভূগর্ভস্থ ইট সমাধি যে, ভল্টস, গম্বুজ এবং ছাদে ঢাকা পথ সমন্বিত, ভূমির সমর্থন দিয়ে নির্মিত হয়েছিল এবং মুক্ত-স্থায়ী ছিল না। চীন এর প্রাচীনতম জীবিত পাথর চূড়ায় সেতু এনজি সেতু, Sui বংশের দ্বারা ৫৯৫ এবং ৬০৫ মধ্যে নির্মিত হয়; এটি পাথরের সবচেয়ে পুরনো খোলা স্প্যানডেল সেম্মামাল ক্যাট ব্রিজ। যাইহোক, প্রাচীন রোমানরা এই সমস্ত বস্তুর পূর্বেই ছিল; উদাহরণস্বরূপ, ট্র্যাজানের সেতু পাথরের থামগুলিতে কাঠের মধ্যে নির্মিত খোলা স্প্যানড্রেল ছিল।


title: মেগালিথ

text: সংখ্যার দিক দিয়ে পূর্ব তুরস্কে বিশাল কিছু অনুষ্ঠানের বেদী আবিস্কৃত হয়েছে যেগুলা খ্রিস্টপূর্ব ৯০০ শতাব্দীরও পুরনো। এগুলো প্রারম্ভিক কৃষিকাজ ও পশুপালনের সাথে জড়িত ছিল। বড় গোলাকার এবং খোদাইকরা স্থাপত্য হল এর একটি সাধারণ উদাহরন যেমন: নেভালী কোরি এবং ঘোবেকি টেপে। যদিও এই মেগালিথিক স্থাপত্যগুলো এখনও পর্যন্ত জানা সবচেয়ে প্রাচীন, এখনও পর্যন্ত পরিস্কার না এগুলো থেকেই ইউরোপীয় মেগালিথিক এসেছে কিনা। ঘোবেকি টেপেতে প্রায় ২০ টার মত থেকে চারটায় খননকার্য চালানো হয়েছে। কোন কোনটা ৩০ মিটার পর্যন্ত গেছে। মানবাকৃতির পাশাপাশি, এই পাথরগুলো কুঁদে বিভিন্ন আকৃতি দেওয়া হয়েছে যার মধ্যে আছে শুকর, শিয়াল, সিংহ, পাখি, সাপ আর কাকড়াবিছা।


title: মহাস্থানগড়

text: দ্বিতীয় যুগ: এ যুগে প্রাপ্ত প্রত্নসম্পদের মধ্যে রয়েছে ভাঙ্গাঁ টালি (জানামতে এ ধরনের ছাদের জন্য ব্যবহূত টালির প্রাচীনতম নিদর্শন), মাটির দেয়াল নির্মাণে মিশ্রণ বা বন্ধনের জন্য ব্যবহূত ইটের টুকরা (মাঝে মাঝে গৃহস্থালি কাজেও যেমন চুলার স্থান, পোড়ামাটির পাতকূয়া), উত্তরাঞ্চলীয় কালো মসৃণপাত্র, ঈষৎ লাল বা ঈষৎ হলুদ রঙের সাধারণ পাত্র, রিং স্টোন, ব্রোঞ্জের আয়না, ব্রোঞ্জের প্রদীপ, ছাuঁচ ঢালা মুদ্রা, পোড়ামাটির ফলকচিত্র, পোড়ামাটির জীবজন্তু, অর্ধমূল্যবান পাথরের গুটিকা বা পুঁতি এবং পাথরের যাতা। কয়েকটি তেজস্ক্রিয় কার্বন তারিখ (খ্রিস্টপূর্ব ৩৬৬-১৬২, ৩৭১-১৭৩ অব্দ) এবং সাংস্কৃতিক দ্রব্য এ পর্যায়কে মৌর্য যুগের অন্তর্ভুক্ত করে।


title: আসাম চা

text:
আসাম চা ভারতএর আসামএ উৎপাদিত এক প্ৰকারের রং চা। আসামের চা বিশেষকে (Masters) নামের এক প্রকার চা গাছ থেকে তৈরী করা হয়। এই চা, সমুদ্ৰ পৃষ্ঠের অধিক উচ্চতায় বৃদ্ধি হয়, এর গঠন, স্ফূর্তিদায়ক, সুগন্ধ, এবং অতি উজ্জ্বল রঙ্গের জন্য পরিচিত । আসাম চা, বা অসম নাম সংযোজিত চা, সাধারণত "গরম পানীয়" হিসেবে বিক্ৰী করা হয়। উদাহরণ স্বরুপ, Irish breakfast tea, নামের মনোমুগ্ধকর এবং শক্তিশালী পানীয় চা’তে, ক্ষুদ্ৰ-আকৃতির অসম চায়ের পাতা থাকে।
বাংলাদেশ এবং মায়ানমার সীমান্তে, ব্ৰহ্মপুত্ৰের দুধারে অবস্থিত, অসম হচ্ছে পৃথিবীর মধ্যে সৰ্বাধিক চা-উৎপাদনকারী রাজ্য। ভারতের এই অঞ্চলে বৃষ্টিপাতের হার অনেক বেশি, মৌসুমী জলবায়ুতে দৈনিক সৰ্বাধিক বৃষ্টিপাত ১০ থেকে ১২ ইঞ্চি (২৫০-৩০০ মিমি) পৰ্যন্ত হতে দেখা যায়। দিনের বেলায় প্ৰায় ১০৩ ফারেনহাইট (৪০°সে) পর্যন্ত উষ্ণতা থাকে, বিরল জলীয় বাষ্প এবং উত্তাপ উপযুক্ত পরিবেশের সৃষ্টি করে। এই বিশেষ জলবায়ুই আসাম চা কে প্ৰসিদ্ধ মনোমুগ্ধকর স্বাদ এবং বৈশিষ্ট প্ৰদান করে।


title: কলা

text: কলা এক প্রকারের বিশ্বব্যাপী জনপ্রিয় ফল। সাধারণত উষ্ণ জলবায়ু সম্পন্ন দেশসমূহে কলা ভাল জন্মায়। তবে দক্ষিণ-পূর্ব এশিয়াই কলার উৎপত্তিস্থল হিসাবে পরিগণিত। বাংলাদেশ সহ পৃথিবীর বহু দেশে কলা অন্যতম প্রধান ফল। বাংলাদেশের নরসিংদী, মুন্সীগঞ্জ, ময়মনসিংহ, যশোর, বরিশাল, বগুড়া, রংপুর, জয়পুরহাট, কুষ্টিয়া, ঝিনাইদহ, মেহেরপুর, প্রভৃতি এলাকায় শত শত বৎসর যাবৎ ব্যাপকভাবে কলার চাষ হয়ে আসছে। বাংলাদেশে কলা চাষের সবচেয়ে বড় সুবিধা হল সারা বছর এ দেশের প্রায় সব অঞ্চলের উঁচু জমিতেই এর চাষ করা যায়। পার্বত্য এলাকায় বনকলা, বাংলাকলা, মামা কলাসহ বিভিন্ন ধরনের বুনোজাতের কলা চাষ হয়।। কলম্বিয়া ইত্যাদি ল্যাটিন আমেরিকান দেশে কলা প্রধান অর্থকরী ফসল। প্রাগাধুনিক ভারতীয় অর্থনীতিতেও একটি প্রধান অর্থকরী ফসল হিসাবে কলার চাষাবাদ হতো। খনার বচনে আছে, "কলা রুয়ে না কেটো পাত, তাতেই কাপড়, তাতেই ভাত"।


title: টোকোলাই চা গবেষণা কেন্দ্র

text: টোকোলাই চা গবেষনা কেন্দ্র (;) অসমের গৌরব , "অসমের সবুজ স্বর্ন" চা পাতার গবেষণা কেন্দ্র। ১৯১১ সনে টোকলাই নদীর পশ্চিম পাড়ে গবেষনা কেন্দ্রটি স্থাপন করা হয়। উত্তর-পুর্বাঞ্চলের চা-পাতা উৎপাদন ও প্রস্তুতিকরন গবেষণা কারাই হচ্ছে কেন্দ্রটির মূল উদ্যেশ্য। এটি বিশ্বের সর্বৃহৎ চা গবেষনা প্রতিষ্ঠান। ডঃ পি এইচ কার্পেন্টারকে প্রধান বিষয়া রুপে নিযুক্ত করা হয়। অসম সরকার, বঙ্গ সরকার ও চা উদ্যোগ প্রতিষ্ঠার খরচ বহন করে। ১৯৬৪ সনের ১ম জানুয়ারি থেকে বৈজ্ঞানিক ও উদ্যোগিক অনুষ্ঠান পরিষদ , সদস্য চা-বাগান ও চা বোর্ড-এর একটি সমবায়ভিত্তিক গবেষণা কেন্দ্র হিসেবে চা গবেষনা কেন্দ্র গঠন করে । পরিষদটি টোকলাই চা গবেষনা কেন্দ্র পরিচালনার দ্বায়িত্ব গ্রহণ করে।


title: ক্যামেলিয়া সাইনেনসিস

text: ক্যামেলিয়া সাইনেনসিস চিরহরিৎ প্রজাতির বৃক্ষ হিসেবে স্বীকৃত। প্রধানতঃ কান্তীয় মৌসুমী জলবায়ু অঞ্চলের ফসল হলেও উপ-ক্রান্তীয় জলবায়ু অঞ্চলের উদ্ভিদবিশেষ। যে সকল স্থানে কমপক্ষে ১২৭ সেন্টিমিটার বা ৫০ ইঞ্চি পরিমাণে বার্ষিক বৃষ্টিপাত হয় সেখানে চা চাষ করা যায়। প্রচুর বৃষ্টিপাত হয় এমন পাহাড়িয়া বা উচ্চ ঢালু জমি চা চাষের জন্য সবিশেষ উপযোগী। পানি নিষ্কাশনের বন্দোবস্ত থাকলে উচ্চ সমতল ভূমিতেও চা চাষ করা সম্ভবপর। হিউমাস সারযুক্ত এবং লৌহমিশ্রিত দো-আঁশ মাটি চা চাষের জন্য খুবই উপযোগী। উষ্ণ ও আর্দ্র জলবায়ু চা উৎপাদনের জন্য প্রয়োজন। এজন্য মৌসুমী ও নিরক্ষীয় অঞ্চলের দেশগুলোয় চা চাষের উৎপাদন বেশি হয়ে থাকে। এছাড়াও, কয়েক প্রকারের চা গাছ মার্কিন যুক্তরাষ্ট্রের ওয়াশিংটনে উৎপাদন করা হচ্ছে। সঙ্করায়ণ ঘটিয়ে বাণিজ্যিক ভিত্তিতে উৎপাদনের লক্ষ্যে ইউকে মেইনল্যান্ডের পেমব্রোকশায়ায়, কর্নওয়ালে চাষাবাদ করা হচ্ছে। উন্নতমানের অনেক চা গাছ ১,৫০০ মিটার উচ্চতায় উৎপাদিত হয়। তবে তা ধীরে ধীরে বৃদ্ধি পায় কিন্তু তা অধিক সুগন্ধ বহন করে।


title: মরাণ

text: মরাণ ভারতের রাজ্যসমূহের অন্তর্গত অসমের ডিব্রুগড় জেলাতে অবস্থিত একটি ছোট সেন্সাস টাউন। নগরটি ঔদ্যোগিক ভাবে উন্নত । এটি দেশের একটি অন্যতম চা এবং খনিজ তৈল উৎপাদন হওয়া অঞ্চল । অঞ্চলটির একটা প্রধান আকর্ষণ হল রাইদঙীয়া দৌল, যেটি আহোম রাজত্বের ঐতিহ্য বহন করছে।


title: আসামের পর্যটনস্থলসমূহের তালিকা

text: গুয়াহাটির থেকে ৩১৮ কিলোমিটার দূরে অবস্থিত উজনি অসমের একটি গুরুত্বপূর্ণ শহর। আহোম শাসনের শেষ রাজধানী জোড়হাটকে অসমের সাংস্কৃতিক রাজধানী বলা হয়। অসমের চা উৎপাদনের অন্যতম স্থান জোড়হাট প্রাকৃতিক সৌন্দর্য্যে জনপ্রিয়। মাজুলী মহকুমা জোড়হাট জেলার এক অংশ। মাজুলী জোড়হাট জেলার সাথে অসমের একটি উল্লেখযোগ্য পর্যটনস্থল। জোড়হাটে টোকোলাই চা গবেষণা কেন্দ্র, হাতীগড় শিবদোল, বুঢ়ীগোসানী দেবালয়, গরখীয়া দোল, ঢেকীয়াখোরা বর নামঘর, লাচিত বরফুকন মৈদাম, অসম সাহিত্য সভার মুখ্য কার্য্যালয় সাল্দ্রকান্ত সন্দিকৈ ভবন ইত্যাদি উল্লেখ্যযোগ্য পর্যটন স্থান আছে।


title: আসাম চা

text: ঐতিহাসিকভাবে, অসম দক্ষিণ চীনের পড়েই দ্বিতীয় সৰ্বাধিক ব্যবসায়িক চা উৎপাদনকারী অঞ্চল ছিল। সমগ্ৰ বিশ্বের মধ্যেই কেবল অসম এবং দক্ষিণ চীনে নিজস্ব প্ৰজাতির চা গাছ পাওয়া যায়।


title: অসম কারবি আংলং আদা

text: অসম কাৰ্বি আংলং আদা () হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে "Zingiber officinale" Rosc। অসম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার, আইজল নামের আরও এক প্ৰকারের আদা ও কাৰ্বি আংলঙের কৃষকেরা চাষ করে।


title: অসম কৃষি বিশ্ববিদ্যালয়

text:
অসম কৃষি বিশ্ববিদ্যালয় ()অসমের যোরহাটে স্থিত উত্তর-পুর্বাঞ্চলের একমাত্র কৃষি বিশ্ববিদ্যালয়। ১৯৬৯ সনে বিশ্ববিদ্যালয়টি স্থাপিত হয়। অসমে কৃষি শিক্ষা, গবেষনা ও কৃষি সম্প্রসারনে বিশ্ববিদ্যালয়টির অবদান যথেষ্ট। যোরহাটের কৃষি মহাবিদ্যালয় ও অসম পশু চিকিৎসা মহাবিদ্যালয়কে কেন্দ্র করে অসম কৃষি বিশ্ববিদ্যালয় স্থাপন করা হয়।সম্পূর্ণ বিশ্বের মধ্যে কেবল এই বিশ্ববিদ্যালয়টিতে চা-এর প্রযুক্তিবিদ্যায় স্নাতক ও স্নাতকোত্তর পর্যায়ে শিক্ষা প্রদান করা হয়। ৬০০অধিক শিক্ষক, গবেষক ও সম্প্রসারন বিশেযজ্ঞ এই বিশ্ববিদ্যালয়ের মাধ্যমে কৃষি ও পশু চিকিৎসা বিষয়ে বিভিন্ন সেবা প্রদানে প্রতিজ্ঞাবদ্ধ আছেন।
অসম কৃষি বিশ্ববিদ্যালয়ের তত্বাবধানে অসমের ৬টি কৃষি বিভাগে একটি করে আঞ্চলিক গবেষণা কেন্দ্র রয়েছে:


title: অসম কারবি আংলং আদা

text: কাৰ্বি আংলং হচ্ছে অসমের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়। এবং ভৌগোলিক স্থানাংকের মধ্যে কাৰ্বি আংলং আদার উৎপাদন হয়।


title: জেরি কোয়েন

text: কোয়েন ১৯৭১ সালে কলেজ অভ উইলিয়াম এন্ড মেরি থেকে জীববিজ্ঞানে স্নাতক ডিগ্রী লাভ করেন। যুদ্ধকালিন সমস্যা শুরু হবার আগ পর্যন্ত তিনি বিখ্যাত জীববিজ্ঞানী থিওডোসিয়াস ডবঝানস্কির তত্ত্বাবধানে রকফেলার বিশ্ববিদ্যালয়ে স্নাতককালিন কাজ করছিলেন। এরপর ১৯৭৮ সালে হার্ভার্ড বিশ্ববিদ্যালয়ে রিচার্ড লিউওন্টিনের তত্ত্বাবধানে পিএইচডি ডিগ্রী অর্জন করার পর টিমোথি প্রাউটের সাথে ডেভিসের ক্যালিফোর্নিয়া বিশ্ববিদ্যালয়ে পোস্ট-ডক্টরাল ফেলোশিপ হিসেবে যোগদান করেন। ১৯৮৯ সালে তাঁকে গুগেনহাইম ফেলোশিপে ভূষিত এবং ২০০৭ সালে আমেরিকান একাডেমি অভ আর্টস এন্ড সায়েন্সেজে নির্বাচিত করা হয়। ২০১১ সালে ফ্রিডম ফ্রম রেলিজিয়ন ফাউন্ডেশন থেকে তিনি “এম্পেরর হ্যাজ নো ক্লোদস” পুরষ্কার লাভ করেন।


title: হাওয়ার্ড ফ্লোরি

text: ১৯২৭ সালে তিনি ক্যামব্রিজ বিশ্ববিদ্যালয়ে প্রভাষক হিসেবে নিয়োগ লাভ করেন। ১৯৩১ সালে শেলফিল্ড বিশ্ববিদ্যালয়ে তিনি যোসেফ হান্টার চেয়ার ওব প্যাথলজি (Joseph Hunter Chair of Pathology) অধিকার করেন। ১৯৩৫ সালে শেলফিল্ড ছেড়ে তিনি লিঙ্কন কলেজে প্যাথলজির অধ্যাপক হিসেবে নিয়োগ লাভ করেন। ১৯৬২ সালে তিনি অক্সফোর্ডের কুইন্স কলেজের প্রভোস্ট হিসেবে যোগদেন। দ্বিতীয় বিশ্বযুদ্ধের সময় তাকে সেনাবাহিনীতে কনসাল্টেন্ট হিসেবে নিয়োগ দেওয়া হয়। ১৯৪৪ সালে তিনি অস্ট্রেলিয়া ও নিউজিল্যান্ডে নুফিল্ড ভিসিটিং প্রফেসর হিসেবে নিয়োগ পান। ১৯৫৮ থেকে ১৯৬৮ ফ্লোরি রয়েল সোসাইটির প্রধান ও রয়েল কলেজ অফ ফিজিসিয়ান্‌স এর ফেলো ছিলেন।


title: কর্নেলিয়া জোন্স

text: তিনি পুনরায় ১৯৫৩ সালের মেয়াদের জন্য নির্বাচনে লড়েন, যদিও তিনি নির্বাচনে জিততে পারেন নি তবুও তাঁকে সম্মানের সহিত এই পদে নির্বাচিত করা হয়। ১৯৫৫ সালে ডেভেলপার রা সরকারী গেষ্টহাউস কে উচ্চ মানের হোটেল এ রুপান্তর এর প্রস্তাব দিলে কাউন্সিল দ্বারা তা প্রত্যাখান করা হয়, কারন জোন্স এর বহাল থাকার ব্যাপারে ডেভেলপার রা কোন নিশ্চয়তা দিতে পারেন নি। অনেক বছর যাবৎ সরকারী গেষ্টগাউস দেখাশোনা করার পরে তিনি উইন্ডওয়ার্ডসাইড গেষ্টহাউস এর মালিক হন। সাবা দ্বীপে অনেকদিন সেবা দেওয়ার কারনে তিনি নেদারল্যান্ড এর রানী জুলিয়ানা দ্বারা সম্মানিত হন।


title: দগ হামারহোল্ড

text: ১৯৫৩ সালে ট্রাইগভে লাই জাতিসংঘ মহাসচিব হিসেবে পদত্যাগ করেন। ফলে জাতিসংঘ নিরাপত্তা পরিষদ উক্ত পদের জন্য হামারশোল্ডের নাম সুপারিশ করে। আকস্মিকভাবে এ সিদ্ধান্ত গ্রহণের ফলে তিনি অত্যন্ত আশ্চর্য্যান্বিত হন। রাজনৈতিক দৃষ্টিভঙ্গী থেকে তিনি নিরপেক্ষভাবে মন্ত্রীত্ব লাভ করেন। ফলে, ৩১ মার্চ তিনি নিরাপত্তা পরিষদের ১১ সদস্যের মধ্যে ১০ সদস্যের ভোট পেয়ে নিরঙ্কুশভাবে সংখ্যাগরিষ্ঠতা অর্জনের মাধ্যমে নির্বাচিত হন। জাতিসংঘ সাধারণ পরিষদ ৭–১০ এপ্রিলের অধিবেশনে ৬০ ভোটের মধ্যে ৫৭ ভোট প্রদান করে তাঁকে নির্বাচিত করে। ১৯৫৭ সালে তিনি পুণরায় নির্বাচিত হয়েছিলেন।


title: ইয়াকপ গ্রিম

text: ১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তাঁর বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতিমধ্যে তাঁর ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তাঁর সহকারী হিসেবে নিয়োগ লাভ করেন।


title: অ্যান্ড্রিউ স্কট ওয়াহ

text: ১৮৪৭ খ্রিস্টাব্দে দক্ষিণ কোঙ্কন অঞ্চল, মাদ্রাজ উপকূল, দক্ষিণ পরেশনাথ, ১৮৫১ খ্রিস্টাব্দে কচ্ছ ও ১৮৫২ খ্রিস্টাব্দে দেরাদুন হতে করাচি পর্য্যন্ত জরিপ কাজ তাঁর তত্ত্বাবধানে সম্পন্ন হয়। ১৮৫৫ খ্রিস্টাব্দের ৩রা আগস্ট ওয়াহকে বেঙ্গল ইঞ্জিনিয়ার্স বাহিনীর মেজর পদে উন্নীত করা হয়। ১৮৫৬ খ্রিস্টাব্দে তাঁর তত্ত্বাবধানে সিন্ধু নদ সর্বেক্ষণ প্রকল্প শুরু হয় এবং ১৮৬০ খ্রিস্টাব্দে তা সম্পন্ন হয়। ১৮৫৭ খ্রিস্টাব্দের ২০ শে সেপ্টেম্বর তাঁকে লেফট্যানেন্ট কর্ণেল পদ প্রদান করা হয়। সেই বছর তাঁকে রয়্যাল জিওগ্রাফিকাল সোসাইটির স্বর্ণ পদক প্রদান করা হয় ও পরের বছর তাঁকে এই ঐতিহ্যশালী প্রতিষ্ঠানের ফেলো হিসেবে নির্বাচিত করা হয়। ১৮৬১ খ্রিস্টাব্দের ৬ই আগস্ট তাঁকে কর্ণেল পদে উন্নীত করা হয়। তাঁর কার্যকালে ভারতের ৯৪,০০০ বর্গমাইল এলাকার জরিপ কার্য সম্পূর্ণ হয়। এই বছর ১২ই মার্চ তিনি সর্বেক্ষণ থেকে অবসর গ্রহণ করেন। ১৮৬১ খ্রিস্টাব্দের ৬ই আগস্ট তাঁকে সাম্মানিক মেজর জেনারেল পদ ও নাইট উপাধি প্রদান করা হয়।


title: আর্থার কনিংহ্যাম

text:
তাঁর সন্তান স্যার আর্থার কনিংহ্যাম প্রথম বিশ্বযুদ্ধে এয়ার এইস এবং দ্বিতীয় বিশ্বযুদ্ধে এয়ার মার্শাল উপাধি লাভ করেন।
কৌতুকপ্রবণ ব্যক্তি হিসেবে বেশ সুনাম ছিল তাঁর। ১৮৯৩ সালে ব্ল্যাকপুলে প্রস্তুতিমূলক খেলায় মাঠের বাইরে উষ্ণতা লাভের জন্য খড় জমিয়ে আগুন জ্বালিয়েছিলেন। খেলোয়াড়ী জীবন থেকে অবসর নেয়ার পর বেশ দূরবস্থায় নিপতিত হন। প্রতারণার দায়ে হাজতবাস করতে বাধ্য হন ও পাগলা গারদে দেহাবসান ঘটে তাঁর।


title: স্টিভেন জে গুল্ড

text: গুল্ড ১৯৮১ সালে ম্যাকার্থার ফেলোশিপ লাভ করেন। ১৯৮৩ সালে তিনি আমেরিকান অ্যাকাডেমি অফ আর্টস অ্যান্ড সায়েন্সেস-এর (মার্কিন কলা ও বিজ্ঞান অ্যাকাডেমি) সদস্যপদ লাভ করেন। ১৯৮৯ সালে তিনি অ্যাকাডেমি অফ সায়েন্সেস-এর (মার্কিন বিজ্ঞান অ্যাকাডেমি) সদস্য হন। এছাড়া তিনি প্যালিয়ন্টলজিকাল সোসাইটি (জীবাশ্মবৈজ্ঞানিক সমিতি) (১৯৮৫-৮৬), বিবর্তন গবেষণা সমিতি (১৯৯০-৯১), এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স (১৯৯৯-২০০০)-এর সভাপতির দায়িত্ব পালন করেন। ২০০০ সালের এপ্রিল মাসে মার্কিন কংগ্রেস গ্রন্থাগার তাঁকে "জীবন্ত কিংবদন্তী" (Living Legend "লিভিং লেজেন্ড্") উপাধিতে ভূষিত করে।


title: স্টার্লিং হেইডেন

text: জন হ্যামিল্টন নামে একজন ও এস এস প্রতিনিধি হিসেবে দ্বিতীয় বিশ্বযুদ্ধে যে কাজগুলো করেন সেগুলো হল মালামাল নিয়ে সমুদ্রপথে ইতালি থেকে যুগোস্লাভিয়া যাওয়া এবং প্যারাশুট দিয়ে বিমান থেকে ফ্যাসিবাদ ক্রোয়েশিয়ায় অবতরণ করা। তিনি নেপলস-ফোজিয়া যুদ্ধে অংশ নেন এবং পরবর্তীতে সেপ্টেম্বর ১৩, ১৯৪৪ তারীখে ফার্স্ট লুটেনেন্ট এবং ফেব্রুয়ারী ১৪, ১৯৪৫ খৃষ্টাব্দে ক্যাপ্টেন পদে পদোন্নতি পান। তিনি বাল্কান এবং ভূমধ্যসাগরীয় অঞ্চলে যুদ্ধে সাহসিকতার জন্য যুক্তরাষ্ট্রের তৃতীয় সর্বোচ্চ সামরিক মর্যাদা সিল্ভার স্টার পদক জয়ী হন। এছাড়া তিনি শত্রু অঞ্চলে প্যারাশুট নিয়ে অবতরণের জন্য ব্রঞ্জ এরোহেড এবং যুগোস্লাভিয়ার নেতা মার্শাল টিটো’র প্রশংসা অর্জন করেন। তিনি সেনাবাহিনী থেকে অবসর নেন ডিসেম্বর ২৪, ১৯৪৫ খৃষ্টাব্দে।


title: জন জোসেফ হোপফিল্ড

text: হোপফিল্ড সোয়ার্থমোর কলেজ থেকে পদার্থবিজ্ঞানে ব্যাচেলর অব আর্টস ডিগ্রি অর্জন করেন। তিনি কর্নেল ইউনিভার্সিটি থেকে ১৯৫৮ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৮ থেকে ১৯৬০ সাল পর্যন্ত বেল ল্যাবরেটরীস এর টেকনিক্যাল স্টাফ এর সদস্য ছিলেন। ১৯৬১ থেকে ১৯৬৪ সাল পর্যন্ত ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞানে সহকারী অধ্যাপক এবং সহযোগী অধ্যাপক পদে কর্মরত ছিলেন। ১৯৬৪ থেকে ১৯৮০ সাল পর্যন্ত প্রিন্সটন বিশ্ববিদ্যালয় এ অধ্যাপক হিসেবে কর্মরত ছিলেন। ১৯৮০ থেকে ১৯৯৭ সাল পর্যন্ত ক্যালিফোর্নিয়া ইন্সটিটিউট অফ টেকনোলজি এর রসায়ন ও জীববিজ্ঞানের অধ্যাপক হিসেবে কর্মরত ছিলেন। ১৯৯৭ সাল থেকে প্রিন্সটন বিশ্ববিদ্যালয় এর আণবিক জীববিজ্ঞানের অধ্যাপক হিসেবে কর্মরত। তিনি ২০০৬ সালে আমেরিকান ফিজিক্যাল সোসাইটি এর প্রেসিডেন্ট নির্বাচিত হন।


title: লিপিড

text: লিপিড উদ্ভিদ ও প্রাণীদেহের একটি গুরুত্বপূর্ণ জৈব রাসায়নিক পদার্থের নাম, যা কার্বন, হাইড্রোজেন ও অক্সিজেন নিয়ে গঠিত। তবে কার্বোহাইড্রেটের মত এতে কার্বন, হাইড্রোজেন ও অক্সিজেনের অনুপাত ১:২:১ নয়। উদ্ভিদদেহে বিশেষ করে ফলে ও বীজে অধিক পরিমাণ লিপিড সঞ্চিত থাকে। লিপিড সাধারণত তেল ও স্নেহরূপে বিদ্যমান থাকে। সাধারণ তাপমাত্রায় কতিপয় লিপিড শক্ত থাকে এবং ২০ ডিগ্রি সেলসিয়াস তাপমাত্রায় কতিপয় লিপিড তরল থাকে। শক্ত ও কঠিন লিপিডকে স্নেহ এবং তরল লিপিডকে তেল বলা হয়। লিপিডের নির্দিষ্ট কোনো গলনাঙ্ক নেই। লিপিডের প্রধান কাজ হচ্ছে শক্তি সঞ্চয় করা, কোষ পর্দার গাঠনিক উপাদান হিসেবে কাজ করা। ন্যানোটেকনোলজির পাশাপাশি খাদ্য এবং কসমেটিকস খাতে লিপিড বহুলভাবে ব্যবহৃত হয়।


title: লিগ্যান্ড

text: বহুদন্তীয় লিগ্যান্ডসমূহের জটিল যৌগগুলো্কে চিলেট জটিল বলা হয়। এরা একদন্তীয় লিগ্যান্ড থেকে উদ্ভূত জটিলের তুলনায় অধিক সুস্থিত হয়ে থাকে। এই বর্ধিত সুস্থিতি, চিলেট প্রভাব, সাধারণত এনট্রপি এর প্রভাবকে আরোপিত করে, যা একটি বহুদন্তীয় লিগ্যান্ড দ্বারা অনেক লিগ্যান্ডসমূহের স্থানচ্যুতিতে সহায়তা করে। যখন চিলেটিং লিগ্যান্ড একটি বড় চক্র তৈরি করে তখন এই চক্রটি অন্তত আংশিকভাবে একটি কেন্দ্রীয় পরমাণুকে পরিবেষ্টন করে এবং এর সাথে বন্ধন তৈ্রি করে, ফলে কেন্দ্রীয় পরমাণুটি একটি বৃহৎ চক্রের কেন্দ্রে অবস্থান করে। এর ডেন্টিসিটি যত দৃঢ় এবং উচ্চতর হবে, ম্যাক্রোসাইক্লিক জটিল তত নিষ্ক্রিয় হবে। হিম একটি উৎকৃষ্ট উদাহরণঃ একট লৌহ পরমাণু একটি পরফিরিন ম্যাক্রোসাইকেলের কেন্দ্রে অবস্থান করে এবং টেট্রাপাইরল ম্যাক্রোসাইকেলের চারটি নাইট্রোজেন পরমাণু দ্বারা আবদ্ধ থাকে। নিকেলের অত্যন্ত স্থিতিশীল একটি জটিল ডাই মিথাইল গ্লাইঅক্সিমেট একটি সংশ্লেষিত ম্যাক্রোসাইকেল, যা ডাই মিথাইল গ্লাইঅক্সাইমের অ্যানায়ন থেকে তৈরি করা হয়।


title: তৃতীয় লিঙ্গ

text: খ্রিস্টপূর্ব চতুর্থ শতকের কাছাকাছি সময়ে লিখিত প্লেটো'র সিম্পোজিয়ামে অরিস্টোফেনসের সাথে জড়িত পৌরাণিকতা সম্পর্কিত তিনটি লিঙ্গের বর্ণনা পাওয়া যায় : মহিলা, পুরুষ এবং অরোজিনাস । তারা জিউসের দ্বারা অর্ধেক বিভক্ত, চারটি ভিন্ন সমসাময়িক লিঙ্গ প্রকার উৎপন্ন করে যা তাদের হারিয়ে যাওয়া অর্ধেকের সাথে পুনরায় মিলিত হতে চায়; এই একাউন্টে, আধুনিক হেটারোসেকসোয়াল পুরুষ এবং নারী মূল এ্যান্ড্রোজিনিয়াস যৌনতা থেকে অবতীর্ণ। Hermaphroditus এর পৌরাণিক হেটারোসেকসোয়াল প্রেমিকদের তাদের আদিম এ্যান্ড্রোজিনিয়াস যৌনতার সাথে মিলিত হয়।


title: লিঙ্গ পরিচয়

text: ১৯৫৫ থেকে ২০০০ সালে সাহিত্যের উপর গবেষণা করে একটি সার্ভে থেকে দেখা যায় প্রতি শতে একাধিক আন্তঃলিঙ্গ চরিত্রায়ন দেখা যায়। আন্তঃলিঙ্গ বা ক্লীবলিঙ্গ  মানুষ এবং অন্যান্য প্রাণীর ক্রোমোজোম, কর্মক্ষম জননাঙ্গ, যৌন হরমোন অথবা গোপনাঙ্গসহ বিভিন্ন যৌন বৈশিষ্ট্যের সে সকল পার্থক্যকে বোঝাতে ব্যবহৃত হয়, যেগুলো জাতিসংঘের "অফিস অব দি হাই কমিশনার ফর হিউম্যান রাইটস" এর বর্ণনা অণুযায়ী নারী বা পুরুষ দেহের যৌন দ্বিরূপতার ধারণার সঙ্গে পুরোপুরি মেলে না। এই পার্থক্যগুলো হতে পারে যৌনাঙ্গের অস্পষ্টতা, এবং এক্সওয়াই-পুরুষ এবং এক্সএক্স-নারী ব্যতিরেকে অন্যান্য ক্রোমোজোমীয় জিনোটাইপ (জেনেটিক বৈশিষ্ট্য) এবং যৌন ফিনোটাইপ (বাহ্যিক বৈশিষ্ট্য) এর সমন্বয়। আন্তঃলিঙ্গকে পূর্বে উভলিঙ্গ বলা হত কিন্তু বর্তমানে উভলিঙ্গ শব্দটির ব্যবহার সীমিত হয়ে আসছে কারণ শব্দটিকে বিভ্রান্তিকর এবং অসম্মানজনক বলে বিবেচনা করা হয়। ২০০৬ সালে "ডিজঅর্ডার অব সেক্স ডেভলাপমেন্ট" (যৌন ক্রমবিকাশের বৈকল্য) হিসেবে আন্তঃলিঙ্গীয় বৈশিষ্ট্যের মেডিক্যাল সঙ্গায়ন প্রবর্তিত হয় যা প্রবর্তনের পর থেকেই যথেষ্ট সমালোচিত হয়েছে।


title: তৃতীয় লিঙ্গ

text:
অ-ইন্টারসেক্সের লোকের মতো, কিছু ইন্টারসেক্স ব্যক্তি নিজেদেরকে একচেটিয়াভাবে মহিলা বা একচেটিয়াভাবে পুরুষ হিসেবে চিহ্নিত করতে পারে না, তবে অধিকাংশই পুরুষ বা মহিলা বলে মনে হয়। একটি ক্লিনিক্যাল পর্যালোচনা থেকে বোঝা যায় যে ইন্টারসেক্সের অবস্থানে থাকা ৮.৫ থেকে ২২ শতাংশের মধ্যে লিঙ্গ ডিস্ফারিয়া হতে পারে। অস্ট্রেলিয়ার সমাজবিজ্ঞান গবেষণায় তৃতীয় 'X' যৌন শ্রেণীকরণের একটি দেশ দেখায় যেখানে ১৯% টাইপিক্যাল যৌনাঙ্গ নিয়ে জন্ম গ্রহণ করে যা "এক্স" বা "অন্য" ক্যাটাগরি হিসাবে নির্বাচিত, যেখানে ৫২% নারী, ২৩% পুরুষ এবং ৬% অনিশ্চিত ছিল। অ্যালেক্স ম্যাকফার্লেন অস্ট্রেলিয়ার প্রথম ব্যক্তি হিসেবে মনে করা হয় যাকে মাঝামাঝি লিঙ্গ হিসাবে জন্ম নিবন্ধন রেকর্ডের অন্তর্ভুক্ত করা হয়েছে, শুধু তাই নয় তাকেই অস্ট্রেলিয়ায় প্রথম ব্যক্তি বলে মনে করা হয় ২০০৩ সালে যার পাসপোর্টে 'এক্স' সেক্স মার্কার দিয়ে মার্ক করা আছে।
নভেম্বর / ডিসেম্বর ২০১৩ তারিখে অনুষ্ঠিত তৃতীয় ইন্টারন্যাশনাল ইন্টারসেক্স ফোরাম, যৌন ও লিঙ্গ নিবন্ধনের উপর প্রথমবারের মত বিবৃতি প্রদান করে:ন্যাশনাল হিউম্যান রাইটস এশিয়া প্যাসিফিক ফোরাম জানায় যে ইন্টারসেক্স মানুষদের প্রথম পুরুষ ও মহিলা হিসাবে একই অধিকারে প্রবেশ করার জন্য বৈধ স্বীকৃতি দেয়া দরকার যেখানে তারা অন্যান্য পুরুষ বা মহিলার মতই সুযোগ সুবিধা ভোগ করবে; দ্বিতীয়ত এটি বৈধ যৌন আবেদনপত্রের উপযুক্ত না হলে আইনগত নথিতে প্রশাসনিক সংশোধনের ব্যবস্থা থাকতে হবে; এবং তৃতীয়ত এটি জনসংখ্যা হিসাবে ইন্টারসেক্স জনসাধারণের জন্য তৃতীয় লিঙ্গ বা লিঙ্গ শ্রেণিবিন্যাসের সৃষ্টি সম্পর্কে নয় তবে পরিবর্তে একে স্বনির্ধারণ হিসাবে বিবেচনা করা হবে।


title: লিগ্যান্ড

text: একটি সেতু গঠনকারী লিগ্যান্ড দুই বা ততোধিক ধাতব কেন্দ্রকে সংযোগ করে। প্রকৃতপক্ষে, সকল সহজ গঠনের অজৈব কঠিন পদার্থগুলো হল সন্নিবেশ পলিমার, যা সেতু গঠনকারী লিগ্যান্ড দ্বারা সংযুক্ত ধাতব কেন্দ্রগুলি দিয়ে গঠিত। সকল অ্যানহাইড্রাস বাইনারি ধাতব হ্যালাইড এবং সিউডো-হ্যালাইড উপাদানের এই গ্রুপটির অন্তর্ভুক্ত। দ্রবনেও সেতু গঠনকারী লিগ্যান্ড বিদ্যমান। পলিঅ্যাটোমিক লিগ্যান্ড যেমন কার্বোনেট হল অ্যামবাইডেন্টেট এবং তাই প্রায়ই দুটি বা তিনটি ধাতুর সাথে একসঙ্গে বন্ধন গঠন করতে পারে। সেতু গঠনকারী ধাতব পরমাণু কখনও কখনও "μ" দ্বারা নির্দেশ করা হয়। বেশিরভাগ অজৈব কঠিন পদার্থগুলো একাধিক সেতু গঠনকারী লিগ্যান্ডের উপস্থিতির কারণে পলিমার ধর্মবিশিষ্ট হয়।


title: লিগ্যান্ড

text:
বস্তুত প্রতিটি অণু এবং প্রতিটি আয়ন একটি লিগ্যান্ড হিসাবে ধাতুর জন্য (বা “সন্নিবেশের প্রতি”) কাজ করতে পারে। কার্যত সকল অ্যানায়ন এবং সকল সরল লুইস ক্ষার একদন্তীয় লিগ্যান্ডের অন্তর্গত। সুতরাং, হ্যালাইড এবং সিউডোহ্যালাইড গুরুত্বপূর্ণ অ্যানায়নিক লিগ্যান্ড, অপর দিকে অ্যামো্নিয়া, কার্বন মনোক্সাইড, এবং পানি বিশেষত সাধারণ চার্জ-নিরপেক্ষ লিগ্যান্ড। অ্যানায়নিক (RO এবং RCO) হোক বা নিরপেক্ষ (RO, RS, RNH, এবং RP) হোক, সরল জৈব প্রজাতিসমূহ খুবই সুলভ। কিছু লিগ্যান্ডের এর স্টেরিক বৈশিষ্ট্যসমূহ তাদের কোণ অ্যাঙ্গেল অনুযায়ী মূল্যায়ন করা হয়।
প্রাচীন লুইস ক্ষার এবং অ্যানায়নের বাইরে সকল অসম্পৃক্ত অণুগুলিও লিগ্যান্ড, এরা এদের পাই ইলেক্ট্রনগুলির সদ্ব্যবহার করে সন্নিবেশ বন্ধন গঠন করে। এছাড়াও, ধাতুগুলো তাদের σ বন্ধনের সাথে বন্ধনে আবদ্ধ হতে পারে উদাহরণস্বরূপ সিলেনসমূহ, হাইড্রোকার্বনসমূহ এবং ডাইহাইড্রোজেন (আরও দেখুন: অ্যাগোস্টিক মিথষ্ক্রিয়া)
দোষী লিগ্যান্ডের জটিলের ক্ষেত্রে, লিগ্যান্ডটি প্রচলিত বন্ধনের মাধ্যমে ধাতুর সাথে যুক্ত থাকে তবে লিগ্যান্ডটি জারণ-বিজারণ সক্রিয় হয়।


title: রুশ ভাষা

text: রুশ ভাষায় তিনটি পুরুষ (১ম, ২য় ও ৩য়), দুইটি বচন (একবচন ও বহুবচন) ও তিনটি লিঙ্গ (পুং, স্ত্রী ও ক্লীব) আছে। এই ভাষায় কোন নির্দেশক (article) নেই। রুশ ভাষার বিশেষ্য, বিশেষণ, সর্বনাম, সংখ্যাশব্দ ও ক্রিয়ার ব্যাকরণিক বৈশিষ্ট্যভেদে রূপভেদ (declension) হয়। রুশ ব্যাকরণে বিশেষ্য ও সর্বনামের ৬টি কারক হয়: কর্তা, সম্বন্ধ, গৌণ কর্ম, মুখ্য কর্ম, করণ ও পূর্বসর্গীয়। রুশ ভাষায় সম্বোধন কারক নেই (তবে ইউক্রেনীয় ও অন্যান্য অনেক স্লাভীয় ভাষায় তা আছে)। বিশেষ্যগুলির রূপভেদগুলিকে সাধারণত তিনটি বিন্যাস বা ছকে ফেলা যায়।


title: লিঙ্গ

text: লিঙ্গ হল নারীত্ব ও পুরুষত্ব সংক্রান্ত ও এদের মধ্যস্থিত পার্থক্যকারী বৈশিষ্ট্যসমুহের সীমা। বিভিন্ন প্রাসঙ্গিক দৃষ্টিকোণের উপর ভিত্তি করে উক্ত বৈশিষ্ট্যগুলোতে জৈবিক যৌনতা (নারী, পুরুষ কিংবা আন্তঃলিঙ্গ প্রকরণে অন্তর্ভুক্ত হওয়ার অবস্থা), যৌনতা-ভিত্তিক সামাজিক কাঠামো (লিঙ্গ ভূমিকা) বা লিঙ্গ পরিচয় অন্তর্ভুক্ত থাকতে পারে। ঐতিহ্যগতভাবে, যে সকল লোক মানুষকে পুরুষ বা নারী হিসেবে চিহ্নিত করে অথবা পুরুষ বা স্ত্রী লিঙ্গের সর্বনাম ব্যবহার করে তারা সাধারনত লিঙ্গ দ্বৈততার একটি পদ্ধতি ব্যবহার করে থাকে, আর যারা এ সকল শ্রেণীর বাইরে থাকে তাদের জন্য অন্তর্ভুক্তিমূলক বিস্তৃত পরিভাষা হিসেবে অদ্বৈত(নন-বাইনারি) বা অদ্ভুতলিঙ্গ(জেন্ডারকুয়ার)নামক পরিভাষা ব্যবহার করা হয়। কিছু সংস্কৃতিতে নির্দিষ্ট কিছু লিঙ্গ ভূমিকা আছে, যেগুলো নারী কিংবা পুরুষ হতে আলাদা, যেমন দক্ষিণ এশিয়ার হিজড়া জনগোষ্ঠী। এদেরকে প্রায়শই তৃতীয় লিঙ্গ হিসেবে নির্দেশ করা হয়।


title: ক্লেইন যৌন অভিমুখীতা ছক

text:
উক্ত (ক) থেকে (ঙ) পর্যন্ত পাঁচটি উপাদানের জন্য সাত প্রকার চারিত্র্য চিহ্নিত করা হয়েছে। যথা(১) কেবল বিপরীত লিঙ্গের মানুষ(২) অধিকাংশ ক্ষেত্রে বিপরীত লিঙ্গের মানুষ (৩) তুলনামূলকভাবে বেশী বিপরীত লিঙ্গের মানুষ (৪) সমলিঙ্গ ও বিপরীত লিঙ্গ উভয় শ্রেণীর মানুষ (৫)তুলনামূলকভাবে বেশী সমলিঙ্গের মানুষ(৬) অধিকাংশ ক্ষেত্রে সমলিঙ্গের মানুষ এবং(৭)কেবল সমলিঙ্গের মানুষ।
(চ) এবং (ছ) এই দুটি নিয়ামকের ক্ষেত্রে অন্য সাতটি চারিত্র্য ব্যবহার করা হয়েছে। যথা(১) কেবল বিষমকামী মানুষ(২) অধিকাংশ ক্ষেত্রে বিষমকামী মানুষ (৩) তুলনামূলকভাবে বেশী বিষমকামী মানুষ (৪) বিষমকামী ও সমকামী উভয় রূপ মানুষ (৫) তুলনামূলকভাবে বেশী সমকামী মানুষ (৬) অধিকাংশ ক্ষেত্রে সমকামী মানুষ এবং (৭) কেবল সমকামী মানুষ।ক্লেইন যৌন অভিমুখীতা ছকের আরেকটি বৈশিষ্ট্য হলো এতে সময়ের সাথে মানুষের যৌন অভিমুখিতা পরিবর্তনের সম্ভাব্যতা বিবেচনা করা হয়েছে। এতে সাতটি উপাদানের প্রতিটির জন্য অতীত ও বর্তমান প্রবণতা চিহ্নিত করার সুযোগ রয়েছে। অধিকন্তু যৌনসঙ্গী নির্বাচনের ব্যাপারে ব্যক্তির অভীষ্ট ব্যক্তির বিষয়ও নিয়ামক হিসেবে বিবেচনায় গ্রহণ করা হয়েছে।
‘ক্লেইন যৌন অভিমুখীতা ছক’ ব্যবহার করে একজন মানুষ স্বীয় যৌন অভিমুখ সম্পর্কে সম্যক ধারণা লাভে সমর্থ হবে।


title: বৈদিক পুরাণ

text: বৈদিক পুরাণ বলতে বোঝায় ঐতিহাসিক বৈদিক ধর্ম ও বৈদিক সাহিত্যের পৌরাণিক দিকগুলি। এই দিকগুলি ঋগ্বেদের স্তোত্রগুলিতে পরোক্ষভাবে উল্লিখিত হয়েছে। বৈদিক ক্রিয়াকাণ্ডের ভিত্তিতের গড়ে ওঠা কেন্দ্রীয় পৌরাণিক কাহিনিটি ইন্দ্রকে কেন্দ্র করে রচিত। তিনি সোম পান করে উল্লসিত হন, বৃত্র নামক "অহি"কে (দৈত্য) বধ করে নদনদী, গো ও উষাকে মুক্ত করেন।


title: জৈমিনীয় উপনিষদ্ ব্রাহ্মণ

text:
জৈমিনীয় উপনিষদ্ ব্রাহ্মণ (, ') বা তলবকার উপনিষদ্ ব্রাহ্মণ (, ') হল একটি বৈদিক ধর্মগ্রন্থ। এটি সামবেদের জৈমিনীয় বা তলবকার শাখার সঙ্গে যুক্ত। এটিকে একটি আরণ্যক হিসেবে গণ্য করা হয়। এই গ্রন্থের একটি অংশ কেন উপনিষদ্ নামে পরিচিত। বৃহদারণ্যক উপনিষদ্ ও ছান্দোগ্য উপনিষদের মতো এই গ্রন্থেরও রচনাকাল বৈদিক সংস্কৃতের ব্রাহ্মণ পর্যায়। যা খ্রিস্টপূর্ব ৬ষ্ঠ শতাব্দীর পূর্ববর্তী। ১৮৯৬ সালে এই গ্রন্থের প্রথম মুদ্রিত সংস্করণটি প্রকাশিত হয়। এই সংস্করণটি সম্পাদনা করেছিলেন হানস ওরটেল। এই সংস্করণে তিনি এই গ্রন্থের একটি ইংরেজি অনুবাদও প্রকাশ করেহচিলেন। বইটি প্রকাশিত হয়েছিল জার্নাল অফ দ্য আমেরিকান ওরিয়েন্টাল সোসাইটিতে।
জৈমিনীয় উপনিষদ্ ব্রাহ্মণ ও জৈমিনীয় ব্রাহ্মণ এক বই নয়। দ্বিতীয় গ্রন্থটি সামবেদের জৈমিনীয় শাখার প্রকৃত ব্রাহ্মণ।


title: ধর্মগ্রন্থ

text: বেদ ( সংস্কৃত: , জ্ঞান ) হল প্রাচীন ভারতে রচিত একাধিক ধর্মগ্রন্থের একটি সমষ্টি । বৈদিক সংস্কৃত ভাষায় রচিত বেদ সংস্কৃত সাহিত্যের প্রাচীনতম নিদর্শন এবং প্রাচীনতম হিন্দু ধর্মগ্রন্থ । বেদকে "অপৌরুষেয়" ("মানুষের দ্বারা রচিত নয়") মনে করা হয় । হিন্দুরা বিশ্বাস করে , বেদ প্রত্যক্ষভাবে ঈশ্বর কর্তৃক প্রকাশিত হয়েছে । তাই বেদের অপর নাম শ্রুতি ("ʼযা শোনা হয়েছে"ʼ)। অন্য ধর্মগ্রন্থগুলিকে বলা হয় "স্মৃতি(হিন্দুধর্ম)। স্মৃতি" ("ʼযা মনে রাখা হয়েছেʼ") । হিন্দু বিশ্বাস অনুসারে , বেদ সর্বোচ্চ উপাস্য ঈশ্বর ব্রহ্ম কর্তৃক প্রকাশিত । বৈদিক ধর্মগ্রন্থ বা শ্রুতি "সংহিতা" নামে পরিচিত চারটি প্রধান সংকলনকে কেন্দ্র করে লিপিবদ্ধ হয়েছে। এর মধ্যে প্রথম তিনটি ঐতিহাসিক বৈদিক ধর্মের যজ্ঞ অনুষ্ঠান-সংক্রান্ত ॐ


title: শাখা (বেদ)

text: এই ধরনের বৈদিক সম্প্রদায়কে বোঝাতে "চরণ" (অর্থাৎ, জীবনচর্যা বা ব্যবহার) শব্দটিও ব্যবহার করা হয়: "’চরণ’ ও ‘শাখা’ শব্দদুটি কখনও কখনও সমার্থক শব্দ হিসেবে ব্যবহার হলেও, ‘চরণ’ শব্দটির দ্বারা একটি শাখায় আবদ্ধ একটি সম্প্রদায় বা গোষ্ঠীকে বোঝায় এবং ‘শাখা’ শব্দটির ধারা তারা যে ধর্মগ্রন্থটিকে অনুসরণ করে তাকে বোঝায়। যেমন ‘শাখাং অধিতে’ শব্দটিতে (অর্থাৎ, ‘তিনি বেদের একটি নির্দিষ্ট সংস্করণ অধ্যয়ন করেন’) বোঝানো হয়েছে।" প্রত্যেকটি শাখার নিজস্ব দৃষ্টিভঙ্গি রয়েছে। এগুলিকে ‘শাখাভেদঃ’ বা ‘বিভিন্ন (বৈদিক) শাখার ভেদ’ বলা হয়। প্রতিটি শাখা একটি নির্দিষ্ট বৈদিক সংহিতা শিক্ষা করে। সেই সঙ্গে তার সঙ্গে সংযুক্ত ব্রাহ্মণ, আরণ্যক, শ্রৌতশাস্ত্র, গার্হ্যসূত্র ও উপনিষদ্‌গুলিও শিক্ষা করে।


title: গণিত

text: ব্যাবিলনিয়ার গণিত সম্পর্কে আমরা জানতে পারি এই সভ্যতার নিদর্শনবাহী কাদামাটির চাঙড় থেকে, যেগুলির উপর ব্যাবিলনীয়রা কীলক আকৃতির খোদাই করে করে লিখত। এই লেখাগুলিকে কিউনিফর্ম বলা হয়। সবচেয়ে প্রাচীন চাঙড়গুলি খ্রিস্টপূর্ব ৩০০০ অব্দ সালের বলে ধারণা করা হয়। খোদাইগুলির বেশির ভাগ গণিতই ছিল বাণিজ্য বিষয়ক। ব্যাবিলনীয়রা অর্থ ও পণ্যদ্রব্য আদানপ্রদানের জন্য পাটীগণিত ও সরল বীজগণিত ব্যবহার করত। তারা সরল ও যৌগিক সুদ গণনা করতে পারত, কর গণনা করতে পারত, এবং রাষ্ট্র, ধর্মালয় ও জনগণের মধ্যে সম্পদ কীভাবে বন্টিত হবে তা হিসাব করতে পারত। খাল কাটা, শস্যাগার নির্মাণ ও অন্যান্য সরকারি কাজকর্মের জন্য পাটীগণিত ও জ্যামিতির ব্যবহার হত। শস্য বপন ও ধর্মীয় ঘটনাবলির জন্য পঞ্জিকা নির্ধারণেও গণিতের ব্যবহার ছিল।


title: ধর্মগ্রন্থ

text: বেদের প্রতিটি পদ মন্ত্র নামে পরিচিত। কোনো কোনো বৈদিক মন্ত্র আধুনিক কালে প্রার্থনা সভা, ধর্মীয় অনুষ্ঠান বা অন্যান্য অনুষ্ঠানে পাঠ করা হয়ে থাকে।


title: বেদ


title: ঐতিহাসিক বৈদিক ধর্ম

text:
বৈদিক যুগে রচিত ধর্মগ্রন্থগুলি বৈদিক সংস্কৃত ভাষায় রচিত। এগুলি প্রধানত চারটি বৈদিক সংহিতা। তবে ব্রাহ্মণ, আরণ্যক ও কয়েকটি প্রাচীন উপনিষদ্ (বৃহদারণ্যক, ছান্দোগ্য) এই যুগে রচিত বলে মনে করা হয়। বেদের অনুষ্ঠানপদ্ধতি লিপিবদ্ধ করা আছে। ১৬ বা ১৭ জন শ্রৌত ও বৈদিক পুরোহিত মিলে এই অনুষ্ঠান সম্পাদনা করতেন। হিন্দুরা বিশ্বাস করেন, ঋগ্বেদের স্ত্রোত্রগুলি এবং অন্যান্য বৈদিক স্তোত্রগুলি ঋষিদের কাছে দিব্য উপায়ে প্রকাশিত হয়েছিল। তাই এই ঋষিদের ওইসব স্তোত্রের "মন্ত্রদ্রষ্টা" (যিনি মন্ত্র দেখেন বা শোনেন) মনে করা হয়; রচয়িতা মনে করা হয় না। বেদকে অপৌরুষেয় মনে করা হয়। কারণ, হিন্দুরা বিশ্বাস করেন, কোনো মানুষ বেদ রচনা করেননি। তাছাড়া বেদকে অপরিবর্তনশীলও মনে করা হয়।
আগুন বা নদনদীর পূজা, ইন্দ্র প্রমুখ দেবতার পূজা, মন্ত্রপাঠ ও যজ্ঞ ছিল বৈদিক সমাজে প্রধান উপাসনার পদ্ধতি। পুরোহিতেরা ক্ষত্রিয় ও বৈশ্যদের জন্য ক্রিয়াকাণ্ড অনুষ্ঠান করতেন। মানুষ দেবতার কাছ থেকে অধিক সন্তান, বৃষ্টিপাত, গবাদি পশু, দীর্ঘায়ু ও মৃত্যুর পর স্বর্গ কামনা করত। আধুনিক হিন্দুধর্মেও পুরোহিতরা বৈদিক স্তোত্র পাঠ করে উন্নতি, ধনসম্পত্তি ও সর্বসাধারণের কল্যাণ প্রার্থনা করেন। তবে বৈদিক দেবদেবীদের গুরুত্ব কমে পৌরাণিক দেবদেবীদের গুরুত্ব আধুনিক হিন্দুধর্মে বেড়ে গিয়েছে।


title: বৈদ্য

text: ‘বৈদ্য’ (সংস্কৃত: वैद्य) একটি সংস্কৃত শব্দ যার অর্থ চিকিৎসক, কবিরাজ বা ডাক্তার। ভারতীয় উপমহাদেশের বঙ্গ বা বাংলা অঞ্চলে বসবাসকারী ভূমিপুত্র এবং চতুর্বেদ এ পারদর্শী হিন্দু জনগোষ্ঠী বৈদ্য নামে পরিচিত এবং যা ভারতীয় পদ্ধতির আয়ুর্বেদ অনুশীলনকারি অর্থবহ। বাঙালি বৈদ্যরা বাংলা ভাষায় কথা বলে, যে ভাষাটি ইন্দো-অ্যারিয়ান ভাষার পরিবারভুক্ত। বাঙালি বৈদ্যরা মূলত হিন্দু দর্শনের অন্তর্গত শাক্ত ও বৈষ্ণব মতবাদের অনুসারী। বাঙালি হিন্দুরা প্রধানত ৪ (চার) ভাগে বিভক্ত। ব্রাহ্ম্ণ, বৈদ্য, কায়স্থ এবং শূদ্র / নমঃশূদ্র।


title: মহাভারত

text:
মহাভারত কাব্যগ্রন্থটিতে মোট ১৮টি অধ্যায় তথা ‘পর্ব’ ও ১০০টি ‘উপপর্ব’ রয়েছে।
মহর্ষি বেদব্যাস কথিত মহাভারতের কাহিনি রচনা করতে সম্ভবত ৩ বৎসর কাল অতিবাহিত হয়েছিল, এর দ্বারা অনুমান করা যেতে পারে, ঐ সময় লিখন পদ্ধতি তেমন আধুনিক ছিল না, সে কালে প্রচলিত নানা বৈদিক সাহিত্যগুলোকে মুনিঋষিরা গুরু-শিষ্য পরম্পরা অনুসারে নিজেরা মৌখিক রূপে স্মরণ করে রাখতেন। সে সময় আর্য ভাষা সংস্কৃত ঋষিদের মান্য ভাষার মর্যাদা পেয়েছিল। এই রূপে সমগ্র বৈদিক সাহিত্য তথাকথিত গুরু-শিষ্য পরম্পরায় মৌখিক রূপে সংরক্ষিত থাকত। এরপর সময়ের সাথে সাথে বৈদিক যুগের পতন হয় এবং সেই প্রাচীন গুরু-শিষ্য পরম্পরায় স্মরণ করার রীতি লুপ্ত হয়, তখন সেই সমস্ত সাহিত্যগুলিকে লিখিত রূপে সংরক্ষণের রীতি প্রচলিত হয়। এই সময় ব্রাহ্মী লিপির মাধ্যমে লেখার প্রচলন ঘটে। বর্তমান পণ্ডিতগণের ধারণা যে, মহাভারত প্রাচীন অবস্থা থেকে বর্তমান অবস্থায় পৌঁছানো কয়েকটি ধাপের মধ্য দিয়ে সম্পন্ন হয়। গবেষকদের মতে, মহাভারতের রচনাকাল ৩টি প্রারম্ভিক স্তরে বিভক্ত। এই ৩ স্তরের সময়কাল নিম্নরূপ :
ক. সর্বপ্রথমে ব্যাসদেব ১০০ পর্ব ও এক লাখ শ্লোক সমন্বিত 'জয়' গ্রন্থ রচনা করেন, যা পরবর্তী কালে মহাভারত নামে প্রসিদ্ধ হয়।


title: অরসন ওয়েলস

text: জর্জ অরসন ওয়েলস () (৬ই মে, ১৯১৫ - ১০ই অক্টোবর, ১৯৮৫) ছিলেন বিখ্যাত মার্কিন চলচ্চিত্র পরিচালক, অভিনেতা, লেখক এবং প্রযোজক। তিনি মঞ্চ নাটক, রেডিও এবং চলচ্চিত্রে প্রায় সমান তালে কাজ করেছেন। তিনটি মিডিয়াতেই অনন্য এবং উদ্ভাবনী কাজের জন্য বিখ্যাত হয়ে আছেন। তার ব্রডওয়েতে মঞ্চায়িত নাটক "সিজার" (১৯৩৭) বিপুল প্রশংসা অর্জন করেছিল এবং এখনও এটি শেকসপিয়রের জুলিয়াস সিজার নাটকের অন্যতম উৎকৃষ্ট মঞ্চায়ন হিসেবে স্বীকৃত। এই নাটকের মাধ্যমেই মার্কারি থিয়েটার যাত্রা শুরু করেছিল। তার বেতার অনুষ্ঠান "দ্য ওয়ার অফ দ্য ওয়ার্ল্ডস" যুক্তরাষ্ট্রের বেতার সম্প্রচারের ইতিহাসে সবচেয়ে বিখ্যাত অনুষ্ঠান হিসেবে পরিচিতি পেয়েছে। আর তার সিটিজেন কেইন (১৯৪১) সিনেমাকে অনেক সমালোচক ও পণ্ডিত সর্বকালের সেরা চলচ্চিত্র হিসেবে আখ্যায়িত করেন।


title: ওয়াল্টার হিউস্টন

text: ওয়াল্টার টমাস হিউস্টন (; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত "দ্য ট্রেজার অব সিয়েরা মাদ্রে" চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা।


title: অরসন ওয়েলস

text: ওয়েলসের প্রথম সিনেমাই ছিল সিটিজেন কেইন যার সহলেখক, প্রযোজক, পরিচালক এবং প্রধান অভিনেতা সবই তিনি নিজে। সিনেমায় তার চরিত্রের নাম ছিল চার্লস ফস্টার কেইন। প্রথম সিনেমাই সর্বকালের সেরা সিনেমা হিসেবে স্বীকৃত হলেও ওয়েলস জীবনের প্রায় পুরোটা সময়ই চলচ্চিত্র স্টুডিওতে একজন বহিরাগত ছিলেন। জীবনে পূর্ণদৈর্ঘ্য সিনেমা নির্মাণ করেছেন মাত্র ১৩ টি। স্টুডিওর বিরুদ্ধে শৈল্পিক স্বাধীনতার জন্য আন্দোলন করে খুব বেশি সফলতা পাননি কারণ তার অধিকাংশ সিনেমাই স্টুডিওতে অনেক সম্পাদনার শিকার হয়েছে এবং কিছু আবার কখনোই প্রেক্ষাগৃহের মুখ দেখতে পায়নি। তার অনন্য পরিচালনার পদ্ধতির মধ্যে ছিল লেয়ারভিত্তিক ও অরৈখিক গড়ন, আলোকসজ্জার খুব উদ্ভাবনী ব্যবহার, ক্যামেরার প্রথাবিরুদ্ধ অ্যাংগেল, বেতার থেকে ধার করা শব্দ সংযোগ, ডিপ ফোকাস শট এবং লং টেক। তাঁকে সৃজনশীলতার প্রবাদপুরুষ এবং সিনেমার ইতিহাসে সেরা ওটার হিসেবে বিবেচনা করা হয়। সিটিজেন কেইনের পর করা তার অন্যান্য বহুল প্রশংসিত সিনেমার মধ্যে রয়েছে "দ্য ম্যাগণিফিসেন্ট অ্যাম্বারসনস" (১৯৪২), "টাচ অফ ইভিল" (১৯৫৮) ইত্যাদি।


title: কর্নেল ওয়াইল্ড

text: কর্নেল ওয়াইল্ড (; ১৩ অক্টোবর ১৯১২ - ১৬ অক্টোবর ১৯৮৯) ছিলেন একজন হাঙ্গেরীয়-মার্কিন অভিনেতা ও চলচ্চিত্র পরিচালক। ১৯৩৫ সালে ব্রডওয়ে মঞ্চে কাজের মধ্য দিয়ে তার অভিনয়ে অভিষেক হয়। ১৯৩৬ সালে তিনি কয়েকটি চলচ্চিত্রে ক্ষুদ্র ভূমিকায় অভিনয় করেন। ১৯৪০-এর দশকে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং ১৯৪০-এর দশকের মাঝামাঝি সময়ে তিনি প্রধান অভিনেতা হিসেবে কাজ শুরু করেন। ১৯৪৫ সালের "আ সং টু রিমেম্বার" চলচ্চিত্রে ফ্রেদেরিক শোপাঁ চরিত্রে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ১৯৫০-এর দশকে তিনি লেখনী, প্রযোজনা ও পরিচালনায় মনযোগী হন এবং অভিনয়ও চালিয়ে যান।


title: রেমন্ড ম্যাসি

text: রেমন্ড হ্যার্ট ম্যাসি (; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। "অ্যাব লিংকন ইন ইলিনয়" (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক "ডক্টর কিলডেয়ার" (১৯৬১-১৯৬৬)-এ ডক্টর গিলস্পি।